
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 380 

24 Μαρτίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Τροποποίηση του Οργανισμού Εσωτερικής Υπηρε¬ 
σίας (Ο.Ε.Υ.) του Δήμου Υπάτης Νομού Φθιώτιδας. 1 
Απόκτηση της Ελληνικής Ιθαγένειας της Ομογενούς 

Μουράντοβα Λουΐζας του Σέργιου κ.λπ. 2 

Χορήγηση άδειας ασκήσεως επαγγέλματος Κοινών. 
Λειτουργού στην Παπαδοπούλου Φοίβη του Ιωάν¬ 
νη, κάτοικο Πατρών. 3 

Χορήγηση οριστικής αδείας διαθέσεως αποβλήτων 
Ιχθυογεννητικού Σταθμού Ιχθυοτροφείων ΣΕΛΟ- 
ΝΤΑ Α.Ε.Γ.Ε.». 4 


ΑΠΟΦΑΣΕΙ Σ 

Αριθ. 2973 (1) 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) του Δήμου Υπάτης Νομού Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 12 του 1188/1981 όπως ισχύει. 

β) 18 παρ. 2 του Ν. 2539/1997 (ΦΕΚ Α' 244), όπως αντι- 
καταστάθηκαν με αυτές του άρθρου 13 παρ. 2 του Ν. 
2672/1998 (ΦΕΚΑ'90). 

γ) 27 του Ν. 2081/1992 (ΦΕΚ Α' 154), με το οποίο προ¬ 
στέθηκε νέο άρθρο 29Α στο Ν. 1558/1981 (ΦΕΚ Α' 137), 
σχετικά με τον έλεγχο των δαπανών που προκαλούν οι κα¬ 
νονιστικές διοικητικές πράξεις. 

2. Την αριθ. 5291/25.5.1999 απόφασή μας, περί έγκρι¬ 
σης του Οργανισμού Εσωτερικής Υπηρεσίας (Ο.Ε.Υ.) του 
Δήμου Υπάτης, που δημοσιεύθηκε στο ΦΕΚ Β' 1233/ 
16.6.1999, όπωςτροποποιήθηκεμετις αριθ. 8931/4.7.2001 
(ΦΕΚ Β'933/19.7.2001) και 14204/2.10.2003 (ΦΕΚΒ' 1519/ 
15.10.2003) όμοιές μας. 

3. Την αριθ. 138/2004 απόφαση του Δημοτικού Συμβου¬ 
λίου Δήμου Υπάτης, περί τροποποίησης του Ο.Ε.Υ του οι¬ 
κείου Δήμου. 

4. Τη γνώμη του Υπηρεσιακού Συμβουλίου υπαλλήλων 
ΟΤΑ Νομού Φθ/δας, περί τροποποίησης του Ο.Ε.Υ. του 


ανωτέρω Δήμου, που διατυπώνεται στο αριθ. 16/2004 
πρακτικό του (αριθ. Γνωμοδότησης 2/2004). 

5. Την αριθμ. 1100/11.2.1998 απόφασή μας, περί μετα¬ 
βίβασης δικαιώματος υπογραφής «Με Εντολή Γενικού 
Γραμματέα Περιφέρειας», στονΤμηματάρχη Τοπικής Αυ¬ 
τοδιοίκησης Α' Βαθμού, που δημοσιεύθηκε στο ΦΕΚ Β' 
179/25.2.1998, αποφασίζουμε: 

Τροποποιούμε τον Οργανισμό Εσωτερικής Υπηρεσίας 
(Ο.Ε.Υ) του Δήμου Υπάτης, που εγκρίθηκε με την αριθ. 
5291/25.5.1999 απόφασή μας, όπως ισχύει μέχρι σήμερα, 
ο οποίος μετά την τροποποίησή του, έχει ως ακολούθως: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΥΠΑΤΗΣ 

Άρθρο Ιο 

ΔΙΑΡΘΡΩΣΗ ΥΠΗΡΕΣΙΩΝ 

Α'ΔΗΜΑΡΧΟΣ 

1. Γ ραφείο Δημάρχου δημόσιων σχέσεων και πληροφό¬ 
ρησης κοινού 

2. Γραφείο Προγραμματισμού και Ανάπτυξης 

3..Γραφείο ειδικών συμβούλων και συνεργατών 

Β'. ΔΙΕΥΘΥΝΣΗ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΚΑΙ ΤΕ¬ 
ΧΝΙΚΩΝ ΥΠΗΡΕΣΙΩΝ. 

Η ΔΙΕΥΘΥΝΣΗ ΤΟΥ ΔΗΜΟΥ ΠΕΡΙΛΑΜΒΑΝΕΙ: 

1. Το Τμήμα Διοικητικών Υπηρεσιών. 

2. Το Τμήμα Οικονομικών Υπηρεσιών 

3. ΤοΤμήμαΤ εχνικώ ν Υπη ρεσιών 

4. Το Τμήμα Κέντρου Εξυπηρέτησης Πολιτών(ΚΕΠ) 

1. Τμήμα Διοικητικών Υπηρεσιών: 

1. Γ ραφείο Προσωπικού 

2. Γραφείο Δημοτικού Συμβουλίου και Δημαρχιακής 
Επιτροπής 

3. Γ ραφείο Δημοσίων σχέσεων και πληροφόρησης κοι¬ 
νού 

4. Γ ραφείο Διοικητικής εξυπηρέτησης δημοτών στα δη¬ 
μοτικά διαμερίσματα. 

5. Γραφείο Δημοτικής Κατάστασης,μητρώου, στρατο¬ 
λογίας, στατιστικής και ληξιαρχείου. 

6. Γραφείο πρωτοκόλλου, δακτυλογράφησης, διεκπε¬ 
ραίωσης και αρχείου. 

7. Γ ραφείο υποστήριξης Νομικών Προσώπων Δημοσίου 
Δικαίου του Δήμου 

8. Γ ραφείο μηχανοργάνωσης, ανάπτυξης ανθρώπινου 
δυναμικού - πληροφορική 

9. Γραφείο αδειών καταστημάτων υγειονομικού ενδια¬ 
φέροντος 

2. Τμήμα οικονομικών υπηρεσιών: 

1. Γ ραφείο Ταμείου - Ειδικός Ταμίας 

2. Γραφείο λογιστηρίου 

3. Γ ραφείο Προμηθειών - Διαχείρισης Υλικού-Αποθήκης 

4. Εισπράκτορας 

5. Γ ραφείο Δημοτικής Περιουσίας και εισφορών 

6. Γ ραφείο Δημοτικών Νεκροταφείων 

3. Τμήμα Τεχνικών Υπηρεσιών. 

Το Τμήμα Τεχνικών Υπηρεσιών περιλαμβάνει: 

1. Γ ραφείο μελετών προγραμματισμού και εκτέλεσης 
έργων. 

2. Γραφείο Αγροτικής Ανάπτυξης, πρασίνου-προστα- 
σίας και διαχείρισης δασών. 

3. Γ ραφείο κίνησης οχημάτων - μηχανημάτων. 

4. Γ ραφείο ύδρευσης - αποχέτευσης - (επεξεργασίας 
λυμάτων) 

5. Γ ραφείο άρδευσης 

4. Τμήμα Κέντρου Εξυπηρέτησης Πολιτών 
Το Τμήμα ΚΕΠ περιλαμβάνει: 

1. Γ ραφείο Πρωτοκόλλου και διεκπεραίωσης 

2. Γ ραφείο επικοινωνίας με τους πολίτες 

3. Γ ραφείο Πληροφοριών και Εσωτερικής Ανταπόκρι¬ 
σης 

ΟΡΓΑΝΙΚΗ ΣΥΝΘΕΣΗ ΚΑΙ 
ΔΙΑΒΑΘΜΙΣΗ ΘΕΣΕΩΝ ΠΡΟΣΩΠΙΚΟΥ 

Άρθρο 2ο 

Η οργανική σύνθεση και διαβάθμιση των θέσεων του τα¬ 
κτικού προσωπικού κατά κατηγορίες και κλάδους ορίζε¬ 
ται ως εξής: 

ΑΡΙΘΜΟΣ ΘΕΣΕΩΝ ΚΑΤΑ ΚΑΤΗΓΟΡΙΑ ΚΑΙ ΚΛΑΔΟ 
Κατηγορία Π.Ε. 


Κλάδος ΠΕ 

Οικονομικού - Λογιστικού 

θέση μία (1) 

Κλάδος ΠΕ-1 

Διοικητικού/ή και Οικονομικού 

θέσεις δυο (2) 

Κλάδος ΠΕ-3 

Πολιτικών Μηχανικών 

θέση μία (1) 

Κλάδος ΠΕ-9 

Γ εωπόνων 

θέση μία (1) 

Κλάδος ΠΕ-14 

Δασολόγων 

θέση μία (1) 

Κλάδος ΠΕ-5 

Μηχανολόγων - Μηχανικών 

θέση μία (1) 

Κλάδος ΠΕ 

Διεκπεραίωσης υποθέσεων Πολιτών θέσεις δύο (2) 


Σύνολο θέσεων Κατηγορίας ΠΕ 

εννέα (9) 

Κατηγορία Τ.Ε. 


Κλάδος ΤΕ3 

Μηχανικών 

θέση μία (1) 

Κλάδος ΤΕ 

Διεκπεραίωσης υποθέσεων Πολιτών θέσεις δύο (2) 


Σύνολο θέσεων κατηγορίας ΤΕ 

τρεις (3) 

Κατηγορία Δ.Ε. 


Κλάδος ΔΕΙ 

Διοικητικού έντεκα 

θέσεις έντεκα (11) 

Κλάδος ΔΕ 15 

Εισπρακτόρων 

θέση μία (1) 

Κλάδος ΔΕ 29 

Οδηγών 

θέσεις δύο (2) 

Κλάδος ΔΕ 30 

Τεχνιτών Γ ενικά (Υδραυλικός) 

θέση μία (1) 

Κλάδος ΔΕ 38 

Χειριστών Η/Υ 

θέσεις τρεις (3) 

Κλάδος ΔΕ 

διεκπεραίωσης υποθέσεων 



Πολιτών 

θέσεις μία (1) 


Σύνολο θέσεων κατηγορίας ΔΕ 

δεκαεννέα (19) 


Κατηγορία Υ.Ε. 

Κλάδος ΥΕ1 Κλητήρων-θυρωρών-Γενικών καθηκόντων θέση μία (1) 
Κλάδος ΥΕ16 Εργατών Γ ενικά πέντε θέσεις (5) (εκ των οποίων η μία 


Υδρονομέα) 

Σύνολο θέσεων κατηγορίας ΥΕ έξι (6) 

Κατηγορία ΔΕ - Προσωρινές θέσεις 
Κλάδος ΔΕ 15 Εισπρακτόρων θέση μία (1) η οποία καταργείται αυτο¬ 
δίκαιο όταν κενωθεί με οποιονδήποτε τρόπο 


Προσωπικό με σχέση εργασίας ιδ. δικαίου ορισμένου χρόνου 


• Κατηγορία ΠΕ ΚΟΙΝΩΝΙΟΛΟΓΟΣ - 

• Κατηγορία ΔΕ Νοσηλευτών- 

• Κατηγορία ΥΕ (βοηθητικού προσωπικού) 

• ΔΕ 24 -ηλεκτρολόγων 

• ΔΕ 2 8-χειρ. μηχανη μάτω ν έργων 

• ΔΕ 29 οδηγοί 

• ΔΕ30-υδραυλικών 

• ΥΕ16 εργατών γενικά, 

• ΥΕ1 Γ ενικών καθηκόντων(φύλακας κτιρίων) 

• ΥΕ1 Γενικών καθηκόντων(Αποθηκάριος) 

ΔΙΑΒΑΘΜΙΣΗ ΘΕΣΕΩΝ ΜΟΝΙΜΟΥ ΠΡΟΣΩΠΙΚΟΥ 


θέσεις μία (1) 
θέσεις μία (1) 
θέσεις δύο(2) 
θέση μια (1) 
θέση μια (1) 
θέσεις πέντε (5) 
θέση μια (1) 
θέσεις δέκα έξι (16) 
θέση μία (1) 
θέση μία (1) 


Άρθρο 3ο 

Όλες οι θέσεις μόνιμου προσωπικού κατηγορίας ΠΕ, ΤΕ 
και ΔΕ διαβαθμίζονται από τον Δ' (εισαγωγικό) έως το Α' 
(ανώτατο) βαθμό. 

Όλες οι θέσεις κατηγορίας ΥΕ διαβαθμίζονται από τον 
Ε (εισαγωγικό) έως τον Β (ανώτατο) βαθμό (άρθρο 34 Ν. 
2190/1994). 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 
Άρθρο 4ο 

Ως Προϊστάμενοι των Οργανικών Μονάδων του Δήμου 
θα επιλέγονται και θα τοποθετούνται, σύ μφωνα με τις δια¬ 
τάξεις του άρθρου 36του Ν. 2190/1994 υπάλληλοι από τις 
παρακάτω κατηγορίες και κλάδους. 

1. Προϊστάμενος της Διεύθυνσης από τους κλάδους 
ΠΕΙ, ΠΕ, Οικονομικού-Λογιστικού ΤΕ17, ΔΕΙ. 

2. Προϊστάμενος του Τμήματος Διοικητικών και Οικονο¬ 
μικών Υπηρεσιών από τους Κλάδους ΠΕΙ, ΤΕ17, ΔΕΙ. 

3. Προϊστάμενος του Τμήματος Τεχνικών Υπηρεσιών 
από τους Κλάδους ΠΕ3 και ΠΕ 5 

Γ ιατηναναπλήρωση Προϊσταμένων που απουσιάζουνή 
κωλύονται εφαρμόζονται ανάλογα οι διατάξεις του άρ¬ 
θρου 13τουΝ. 1586/1986 όπως έχουντροποποιηθείμετο 
άρθρο 36 του Ν. 2190/1994. 

Τοποθέτηση προσωπικού σετμήματα-Γραφεία 

Άρθρο 5ο 

Η κατανομή και τοποθέτηση του προσωπικού στη 
Δ/νση, στα Τμήματα, στα Γ ραφεία και στις λοιπές υπηρε¬ 
σίες του Δήμου, γίνεται από απόφαση του Δημάρχου, 
ανάλογα με τις υπηρεσιακές ανάγκες του Δήμου. 

ΑΝΩΤΑΤΗ ΔΙΕΥΘΥΝΣΗ ΔΗΜΟΤΙΚΩΝ ΥΠΗΡΕΣΙΩΝ 
Άρθρο 6ο 

Όλων των υπηρεσιών του Δήμου ανώτατος Προϊστάμε¬ 
νος είναι ο Δήμαρχος, ο οποίος τις διευθύνει, το δε προ¬ 
σωπικό που υπηρετεί ενεργεί, σύμφωνα μετις εντολές και 
οδηγίες αυτού, όπως οι σχετικοί Νόμοι, Διατάγματα, απο¬ 
φάσεις εγκύκλιοι κλπ. ορίζουν. 

ΑΝΤΙΚΕΙΜΕΝΑ ΚΑΙ ΑΡΜΟΔΙΟΤΗΤΕΣ ΤΩΝ 
ΥΠΗΡΕΣΙΩΝ ΤΟΥ ΔΗΜΟΥ 

ΔΗΜΑΡΧΟΣ 
Άρθρο 7ο 

1. Αρμοδιότητες γραφείου Δημάρχου δημόσιων σχέσε¬ 
ων και πληροφόρησης κοινού 

• Δακτυλογράφηση, αναπαραγωγή διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων του Δημάρχου. 

• Ρύθμιση συναντήσεων και επικοινωνιών του Δημάρ¬ 
χου και τήρηση ημερολογίου των προσωπικών επαφών 
του εντός και εκτός του Δήμου. 

• Τήρηση ειδικού πρωτοκόλλου του Δημάρχου. 

• Τήρηση προσωπικού Αρχείου εγγράφων του Δημάρ¬ 
χου. 

• Τήρηση πρακτικών συναντήσεων ή συμβουλίων στα 
οποία μετέχει ο Δήμαρχος. 

• Συγκέντρωση στοιχείων ή εγγράφων που πρέπει να 
υπογραφτούν από τα όργανα και μεριμνά για την υπο¬ 
γραφή και την διεκπεραίωση τους. 

• Οργανωτική προετοιμασία και υποστήριξη ενημερω¬ 
τικών συνεδρίων συνελεύσεων, εορτών, δεξιώσεων και 
γενικά εκδηλώσεων του Δήμου. 

• Παρακολούθηση δημοσιεύσεων του Τύπου η εκπο¬ 
μπών στα Μέσα Μαζικής Ενημέρωσης και μέριμνα για την 
προετοιμασία αναλογών δημοσιεύσεων με στόχο την 
προάσπιση των συμφερόντων του Δήμου. 

• Συνεργασία με τους Δημοσιογράφους και οργάνωση 
των συνεντεύξεων Τύπου. Συνεργασία με τον Τοπικό Τύ¬ 
πο για τα Τοπικά Θέματα. 

• Δημοσίευση διακηρύξεων και ανακοινώσεων των 
υπηρεσιών του Δήμου. 

• Σχεδιασμός, εισήγηση και εφαρμογή προγραμμάτων 
προβολής του έργου και των υπηρεσιών που παρέχει ο 
Δήμος. 

• Ενημέρωση των πολιτών για τις επιδιώξεις, στόχους 
και υπηρεσίες του Δήμου με γενικό στόχο την δραστη- 
ριοποίηση των πολιτών για την προώθηση των τοπικών 
συμφερόντων. 

• Συγκέντρωση ειδήσεων από το χώρο του Δήμου, επε¬ 
ξεργασία υλικού, σχεδιασμός, εισήγηση και εφαρμογή 
προγραμμάτων διανομής τους. 

• Τήρηση πληροφοριακού αρχείου δημοσιεύσεων ή εκ¬ 
πομπών που αφορούν το Δήμο καθώς και των σχετικών 
απαντήσεων. 

• Επιμέλεια της διοργάνωσης, της υποδοχής, φιλοξε¬ 
νίας και ξενάγησης ξένων αντιπροσωπειών. Υποστήριξη 
των αιρετών οργάνων και των υπηρεσιών για τη διοργά¬ 
νωση των συναντήσεων με προσκεκλημένους από το εξω¬ 
τερικό και αντιστοίχως επισκέψεωντης δημοτικής αρχής. 

• Επιμέλεια της διαδικασίας μετάβασης στο εξωτερικό 
δημοτικής αντιπροσωπείας. 

• Επικοινωνία με φορείς του εξωτερικού που ενδιαφέ¬ 
ρουν το Δήμο. 

2. Γραφείο Προγραμματισμού και Ανάπτυξης 

Αρμοδιότητες Γραφείου Προγραμματισμού και Ανά¬ 
πτυξης 

1. Προγραμματισμός της τοπικής ανάπτυξης και της 
δράσης του Δήμου. 

• Συνεχής έρευνα και παρακολούθηση των εξελίξεων 
στη περιοχή του Δήμου 

• Σύνταξη μεσοπρόθεσμων και ετήσιων προγραμμά¬ 
των του Δήμου. 

• Διερεύνηση πηγών χρηματοδότησης και διατύπωση 
προτάσεων για την εξεύρεση πόρων για την υλοποίηση 
του προγράμματος δράσης του Δήμου. 

2. Προγράμματα Ευρωπαϊκής Ένωσης 

• Ενημέρωση της Δημοτικής αρχής για τα προγράμμα¬ 
τα της Ε.Επου ενδιαφέρουν το Δήμο. 

• Κατάρτιση αιτήσεων συμμετοχής του Δήμου σε συ¬ 
γκεκριμένα προγράμματα, παρακολούθηση και αξιολό¬ 
γηση της υλοποίησής τους. 

3. Αγροτική ανάπτυξη 

• Επεξεργασία προτάσεων προς τις αρμόδιες υπηρε¬ 
σίες για την εκπόνηση μελετών τη σύνταξη σχεδίων και 
την υλοποίηση προγραμμάτων για την αγροτική ανάπτυ¬ 
ξη της περιοχής του Δήμου. 


• Παροχή συμβουλευτικών υπηρεσιών και ενημέρω¬ 
ση/πληροφόρηση των αγροτών σε θέματα γεωπονίας, οι¬ 
κονομικών ενισχύσεων και αποζημιώσεων και Δασικά θέ¬ 
ματα. 

• Υποστήριξη της συμμετοχής του Δήμου στην κατάρ¬ 
τιση των Νομαρχιακών προγραμμάτων αγροτικής ανά¬ 
πτυξης και παρακολούθηση των εφαρμοζόμενων μέ¬ 
τρων. 

• Συνεργασία με τα αρμόδια τμήματα της Ν.Α και συμ¬ 
μετοχή σε προγράμματα ενημέρωσης για την ανάπτυξη 
νέων βιολογικών καλλιεργειών, την εφαρμογή προγραμ¬ 
μάτων αναδιάρθρωσης, την προστασία των περιοχών γης 
υψηλής παραγωγικότητας, την ορθολογική αξιοποίηση 
των βοσκοτόπων. 

• Συμμετοχή στα προγράμματα της Ν.Α, της Περιφέ¬ 
ρειας και του κράτους γιατην ισόρροπη ανάπτυξη της γε¬ 
ωργικής βιομηχανίας, την ενημέρωση γιατηντήρηση των 
περιβαλλοντικών όρων λειτουργίας. 

• Εντοπισμός ελλείψεων αγροτικής οδοποιίας και άλ¬ 
λων έργων υποδομής και υποβολή σχετικών προτάσεων 
στις αρμόδιες υπηρεσίεςτου Νομού και της Περιφέρειας. 

• Εφαρμογή προγραμμάτων προστασίας των δασών, 
αναδασώσεις, εκπόνηση μελετών αξιοποίησης δασικών 
εκτάσεων. 

3.-Γραφείο Ειδικών Συμβούλων και Συνεργατών. 

• Ο Ειδικός Σύμβουλος ή ο Επιστημονικός Συνεργάτης 
και ο Ειδικός Συνεργάτης, ασκούν καθήκοντα επιτελικά 
και δεν έχουν αποφασιστικές αρμοδιότητες οποιοσδήπο¬ 
τε μορφής. 

• Παρέχουν συμβουλές και διατυπώνουν εξειδικευμέ- 
νες γνώσεις, γραπτά ή προφορικά, για το συγκεκριμένο 
τομέα δραστηριοτήτων του Δήμου, τον οποίο έχουν ορι- 
σθεί εξυπηρετούν. Το συμβουλευτικό του έργο απευθύνε¬ 
ται προς τον Δήμαρχο, το Δημοτικό Συμβούλιο καιτην Δη¬ 
μαρχιακή Επιτροπή, ανάλογα με τις αρμοδιότητές τους. 

• Ειδικά ο επιστημονικός συνεργάτης παρέχει υπηρε¬ 
σίες μέσα στον κύκλο των γνώσεώντου, σε εξειδικευμένα 
επιστημονικά και τεχνικά θέματα, που μπορεί να αναφέ- 
ρονται στη διενέργεια ερευνών, εκπόνηση μελετών, σύ¬ 
νταξη εκθέσεων, υποβολή προτάσεων ή εισηγήσεων, 
επεξεργασία και παρουσίαση στοιχείων απαραιτήτων για 
την πραγμάτωση των σκοπών του Δήμου, παροχή επιστη¬ 
μονικής ή τεχνολογικής βοήθειας σε ειδικά θέματα, που 
απασχολούν τις Οργανωτικές Μονάδες του Δήμου, συ¬ 
στηματική παρακολούθηση της επιστήμης της τεχνολο¬ 
γίας στον τομέα της δραστηριότητάς τους, τήρηση αρ¬ 
χείου Ελληνικών και ξένων βιβλιογραφικών δεδομένων σε 
κάθε άλλη εργασία που του ανατίθεται από το Δήμαρχο. 

Αρμοδιότητες Διευθυντή 
Άρθρο 8ο 

Ο Διευθυντής του Δήμου: 

• Προΐσταται μετά τον Δήμαρχο όλου του προσωπικού 
και των υπηρεσιών του Δήμου τις οποίες διευθύνει, συ¬ 
ντονίζει και εποπτεύει για την εύρυθμη λειτουργία τους. 

• Εισηγείται στον Δήμαρχο την τοποθέτηση και κατα¬ 
νομή προσωπικού στα επί μέρους τμήματα, γραφεία και 
υπηρεσίες. 

• Καθοδηγείτο προσωπικό επί διαφόρων θεμάτων υπη¬ 
ρεσιακής φύσης και ελέγχει τις ενέργειες και τη νόμιμη 
εκτέλεση των καθηκόντων του. 

• Εισηγείται στο Δήμαρχο σε συνεργασία μετους Προϊ¬ 
σταμένους των Τμημάτων, τη λήψη κάθε ενδεδειγμένου 
μέτρου για την εύρυθμη και αποδοτική λειτουργία των 
υπηρεσιών του Δήμου. 

• Παραλαμβάνει, αποσφραγίζει (εκτός από εκείνη που 
απευθύνεται στο Δήμαρχο με την ένδειξη προσωπικό) 
και θεωρεί την αλληλογραφία που απευθύνεται στο Δή¬ 
μο, την θέτει αμέσως υπόψη του Δημάρχου και στη συ¬ 
νέχεια τη διαβιβάζει δια του πρωτοκόλλου στα αρμόδια 
τμήματα. 

• Λαμβάνει γνώση των εισηγήσεων κάθε υπηρεσίας 
προς το Δήμαρχο ελέγχει όλα τα ενεργούμενα έγγραφα 
και μονογράφει τα σχέδια πριν υπογραφούν από το Δή- 
μαρχο. 

• Συντάσσει έγγραφα, αναφορές, υπομνήματα, εκθέ¬ 
σεις κλπ. για θέματα που δεν υπάγονται στην αρμοδιότη¬ 
τα άλλων υπηρεσιών, καθώς και εγκυκλίους και διαταγές 
του Δημάρχου προς το προσωπικό του Δήμου. 

• Παρακολουθεί τη νομοθεσία και νομολογία που εν¬ 
διαφέρει τους Ο.Τ.Α. και ενημερώνει σχετικά τις δημοτι¬ 
κές υπηρεσίες. 

• Ενημερώνει το Δήμαρχο επί θεμάτων που αφορούν 
στην λειτουργία των δημοτικών υπηρεσιών, καθώς και επί 
της πορείας των διαφόρων θεμάτων γενικής φύσης που 
ενδιαφέρουν το Δήμο και τους κατοίκους. 

• Παραβρίσκεται στις συνεδριάσεις του δημοτικού 
συμβουλίου και ενημερώνει το Σώμα σχετικά με τις δια¬ 
τάξεις που ισχύουν επί των συζητουμένων θεμάτων και 
παρέχει υπηρεσιακές πληροφορίες όταν ζητηθεί από τον 
Πρόεδρο του Συμβουλίου. 

• Εποπτεύει τη σύννομη διατύπωση των αποφάσεων 
του δημοτικού συμβουλίου και της δημαρχιακής επιτρο¬ 
πής και παρακολουθεί την εκτέλεση τους. 

• Ενεργεί μαζί με το Νομικό Σύμβουλο του Δήμου (εφό¬ 
σον διοριστεί), τη σχετική αλληλογραφία και παρακολου¬ 
θεί την πορεία των δικαστικών υποθέσεων του Δήμου. 

• Συντάσσει τα σχέδια των Οργανισμών Εσωτερικής 
Υπηρεσίας και κανονισμών λειτουργίας διαφόρων υπηρε¬ 
σιών του Δήμου. 

• Παρακολουθεί τη λειτουργία των Νομικών Προσώ- 
πωντου Δήμου και συνεργάζεται μετο Δήμαρχο για τα μέ¬ 
τρα που επιβάλλεται να παίρνονται για τη δραστηριοποί- 
ηση τους και την εξυπηρέτηση του σκοπού για τον οποίο 
έχουν συσταθεί. 

Γενικές Αρμοδιότητες 
προϊσταμένων Οργανικών μονάδων 
Άρθρο 9ο 

Οι Προϊστάμενοι των οργανικών μονάδων του Δήμου 
(Τμημάτων, γραφείων,υπηρεσιών): 

1. Εποπτεύουν και ελέγχουν τις οργανικές μονάδες των 
οποίων προΐστανται και κατευθύνουν τους υφισταμένους 
τους υπαλλήλους καθώς και τους εργατοτεχνίτες των 
διαφόρων υπηρεσιών και συνεργείων που απασχολού¬ 
νται με οποιαδήποτε σχέση εργασίας στο Δήμο. 

2. Συντονίζουν τις ενέργειες των μονάδων υπαλλήλων 
και συνεργείων που υπάγονται σ’αυτούς, με βάση τις γε¬ 
νικότερες κατευθύνσεις του Δημάρχου και τις οδηγίες 
του Δ/ντή του Δήμου. 

3. Μεριμνούν και είναι υπεύθυνοι γιατην σύννομη, ορθή 
και γρήγορη διεκπεραίωση των δημοτικών υποθέσεων 
και την εξυπηρέτηση του κοινού. 

4. Εισηγούνται ιεραρχικά τη λήψη των πλέον αποδοτι¬ 
κών μέτρων για την εύρυθμη αποδοτική και παραγωγική 
λειτουργία των οργανωτικών μονάδων που προΐστανται. 

5. Οι Προϊστάμενοι γραφείων ή υπηρεσιών που υπάγο¬ 
νται στα τμήματα, απευθύνονται και συμβουλεύονται για 
υπηρεσιακά θέματα, σε πρώτο βαθμό τους υπερκείμε¬ 
νους αυτών Προϊσταμένους των Τμημάτων. 


Αρμοδιότητες Τμήματος Διοικητικών Υπηρεσιών 
Άρθρο 10ο 

ΠΡΟΪΣΤΑΜΕΝΟΣ 

• Συντονίζει τις υπηρεσιακές ανάγκες των γραφείων 
του τμήματος και εισηγείται στη Δημοτική Αρχή κάθε θέ¬ 
μα των παραπάνω υπηρεσιών. 

• Μελετά και τηρεί φακέλους των Νόμων, διαταγμάτων 
και εγκυκλίων που αφορούν το αντικείμενο του τμήματος 
και φροντίζει για την εφαρμογή τους. 

• Συνεργάζεται με τους προϊσταμένους και υπαλλή¬ 
λους, συντονίζει τις υπηρεσιακές ενέργειες των γραφεί¬ 
ων και εισηγείται στη Δημοτική Αρχή κάθε θέμα της αρ¬ 
μοδιότητας του τμήματος. 

• Ελέγχει και υπογράφει όλες τις αποφάσεις που αφο¬ 
ρούν μεταβολές στα δημοτολόγια και Μητρώα Αρρένων 
και προσυπογράφει όλα τα εκδιδόμενα πιστοποιητικά. 

• Είναι υπεύθυνος για τη σωστή εξυπηρέτηση των δη¬ 
μοτών και λύνει κάθε διαφορά μεταξύ υπαλλήλων και δη¬ 
μοτών. 

• Μελετά και εισηγείται τη λήψη μέτρων για τη βελτίω¬ 
ση της λειτουργίας της υπηρεσίας που προΐσταται. 

Στην αρμοδιότητα του Τμήματος διοικητικών υπηρε¬ 
σιών, εκτός από τις κατά το άρθρο 9 γενικότερες αρμο¬ 
διότητες, ανήκουν και τα ακόλουθα: 

I. Ο,τι αφορά στην εποπτεία και στον έλεγχο που ασκεί 
ο Δήμαρχος και ο Δ/ντήςτις ενέργειες των υπηρεσιών και 
γραφείωντου Δήμου, αλλά και του προσωπικού που υπη¬ 
ρετεί. 

2.0,τι αφορά στη διοικητική περιφέρεια, στα όρια του Δή¬ 
μου, και στην προστασία της ακίνητης περιουσίας αυτού. 

3. Ό,τι αφορά στην προετοιμασία και διενέργειατων δη¬ 
μοτικών - βουλευτικών εκλογών και Ευρωεκλογών. 

4. Η συγκέντρωση στατιστικών στοιχείων και η συλλογή 
εκθέσεων, μελετών, προτάσεων διαφόρων υπηρεσιών και 
φορέων, απαραίτητων για την προαγωγή των δημοτικών 
λειτουργιών και την προώθηση και παρακολούθηση της 
εξέλιξης και ανάπτυξης της πόλης στους διάφορους το¬ 
μείς (κοινωνικό, οικονομικό, πολιτιστικό κλπ.) 

5. Η εποπτεία για την οργάνωση των εορτών, τελετών 
και λοιπών εκδηλώσεων, μορφωτικού, ψυχαγωγικού, πο¬ 
λιτιστικού και αθλητικού ενδιαφέροντος. 

6. Η χρέωση των εισερχομένων εγγράφων του Τμήμα¬ 
τος στα διάφορα γραφεία αυτού, και παρακολούθηση για 
την επ' αυτών έγκαιρη ενέργεια. Η μονογράφηση των 
εξερχόμενων εγγράφων πριν αυτά προσκομιστούν στον 
Δ/ντή. 

7. Η ενέργεια κάθε εργασίας σχετικής με την απογραφή 
του πληθυσμού, καθώς και άλλων απογραφών που διεξά¬ 
γει η Στατιστική Υπηρεσία. 

8. Η σύνταξη και τήρηση βιβλίου (μητρώου) αυτών που 
έχουν διατελέσει Δήμαρχοι και δημοτικοί σύμβουλοι στο 
Δήμο, στο οποίο θα φαίνεται και ο χρόνος υπηρεσίας κα- 
θενός. 

9. Η παραλαβή και παρακολούθηση της Εφημερίδας 
της Κυβερνήσεως και η βιβλιοδέτηση αυτής, καθώς και η 
κοινοποίηση των δημοσιευμένων θεμάτων στις οικείες 
υπηρεσίες και γραφεία του Δήμου που αφορούν. 

10. Ο έλεγχος και παρακολούθηση της σωστής εφαρ¬ 
μογής των αρμοδιοτήτων των γραφείων που υπάγονται 
στο τμήμα διοίκησης, όπως αυτές καθορίζονται με τον 
παρόντα Ο.Ε.Υ. του Δήμου. 

II. Η παρακολούθηση της τήρησης του ωραρίου λει¬ 
τουργίας των υπηρεσιών του Δήμου και της κανονικής 
προσέλευσης και αποχώρησης του προσωπικού. 

12. Κάθε άλλο θέμα που δεν υπάγεται στην αρμοδιότη¬ 
τα άλλης υπηρεσίας ή τμήματος ή γραφείου του Δήμου. 

13. Κάθε ενέργεια που έχει σχέση με το θεσμό των Το¬ 
πικών Συμβουλίων και την εξυπηρέτηση των κατοίκωντων 
Δημοτικών Διαμερισμάτων. 

1. Γραφείο Προσωπικού 

Στην αρμοδιότητα του γραφείου αυτού ανήκουν: 

α) Η επιμέλεια της εφαρμογής των Νόμων που αφορούν 
στην εν γένει υπηρεσιακή κατάσταση των τακτικών υπαλ¬ 
λήλων του Δήμου και του με σχέση εργασίας ιδιωτικού δι¬ 
καίου προσωπικού, δηλαδή διορισμοί, προσλήψεις, μονι¬ 
μοποιήσεις, προαγωγές, τοποθετήσεις, μετατάξεις, κατα¬ 
τάξεις, μετακινήσεις, παροχή μισθολογικών κλιμακίων, 
επιδομάτων κ.λπ. χορηγήσεις αδειών απονομή ηθικών 
αμοιβών, πειθαρχικού ελέγχου, λύση υπαλληλικής σχέ¬ 
σης κ.λπ. 

β) Η τήρηση και συνεχής ενημέρωση των μητρώων και 
ατομικών φακέλων του προσωπικού εν γένει του Δήμου, 
τακτικού και επί συμβάσει Ι.Δ. 

γ) Η κατάρτιση των καταστάσεων του άρθρου 8 του Ν. 
1586/1986 του τακτικού προσωπικού που υπηρετεί στο 
Δήμο και η κοινοποίηση αντιγράφων τούτων, όπως ο Νό¬ 
μος ορίζει. 

δ) Η συγκέντρωση όλων των δικαιολογητικών που απαι¬ 
τούνται για την απονομή σύνταξης και βοηθημάτων στο 
προσωπικό του Δήμου που αποχωρεί από την Υπηρεσία 
και η προώθησή τους, όπως ορίζουν οι σχετικές διατά¬ 
ξεις. 

ε) Η έκδοση πιστοποιητικών υπηρεσιακών μεταβολών ή 
άλλης φύσης εγγράφων που αφορούν στο προσωπικό 
που υπηρετεί ή υπηρέτησε στο Δήμο. 

στ) Η φροντίδα για την έγκαιρη σύνταξη από τους Προϊ¬ 
σταμένους των εκθέσεων αξιολόγησης του προσωπικού, 
η συγκέντρωση και αρχειακή τακτοποίηση αυτών και η 
κοινοποίηση αποσπασμάτων στους υπαλλήλους που 
αφορούν. 

ζ) Η ενέργεια κάθε υπηρεσίας που έχει σχέση με το πά- 
σης φύσεως προσωπικό του Δήμου. 

2. Γραφείο Δημοτικού Συμβουλίου και Δημαρχιακής 
Επιτροπής. 

Στην αρμοδιότητα του γραφείου αυτού ανήκουν: 

α) Η συγκέντρωση όλης της αλληλογραφίας που απευ¬ 
θύνεται στο Δημοτικό Συμβούλιο και στη Δημαρχιακή Επι¬ 
τροπή καθώς και των απαραιτήτων στοιχείων, ώστε οι φά¬ 
κελοι των θεμάτων που εισάγονται στα συλλογικά αυτά 
όργανα για συζήτηση να είναι πλήρεις. 

β) Η κατάρτιση και εμπρόθεσμη κοινοποίηση της ημε¬ 
ρήσιας διάταξης των δύο ως άνω Σωμάτων, σύμφωνα με 
τις κείμενες διατάξεις. 

γ) Η τήρηση των πρακτικών των συνεδριάσεων και των 
δύο Σωμάτων, σύμφωνα με τις ισχύουσες κάθε φορά δια¬ 
τάξεις. 

δ) Η επιμέλεια της σύνταξης και καταχώρησης στα οι¬ 
κεία βιβλία των αποφάσεων που λαμβάνονται και της δη¬ 
μοσίευσής τους όπως ο Νόμος ορίζει. Σε περίπτωση χρή¬ 
σης μαγνητοφωνικής συσκευής μεριμνά για την απομα- 
γνητοφώνηση των κειμένων και τη βιβλιοδέτηση των 
σχετικών φύλλων. 

Φροντίζει επίσης για την υπογραφή των πρακτικών από 
τα μέλη που μετείχαν στην συνεδρίαση. 

ε) Η εντός των νομίμων προθεσμιών υποβολή αντιγρά¬ 
φων των αποφάσεων στην αρμόδια για τον κατά νόμο 
έλεγχο Διοικητική Αρχή, δια της αρμόδιας υπηρεσίαςτου 
Δήμου. 


στ) Η κοινοποίηση των κατά Νόμο κυρουμένων αποφά¬ 
σεων του Δ.Σ. και της Δ.Ε. στις αρμόδιες υπηρεσίες του 
Δήμου για την εκτέλεση τους. 

ζ) Η επιμέλεια για την καταχώρηση στο οικείο βιβλίο των 
αποφάσεων που παίρνει ο Δήμαρχος και η κοινοποίηση 
αντιγράφων τούτων στις αρμόδιες υπηρεσίες και στους 
ενδιαφερομένους. 

η) Η συγκέντρωση στοιχείων και η σύνταξη των εγγρά¬ 
φων εισηγήσεωςτου Δημάρχου επί εισαγομένων στο δη¬ 
μοτικό συμβούλιο ή τη Δημαρχιακή Επιτροπή προς συζή¬ 
τηση θεμάτων, όταν αυτό κρίνεται απαραίτητο. 

θ) Η διαβίβαση των υποθέσεων που παραπέμπονται 
στις διάφορες επιτροπές του Δ.Σ. και η παρακολούθησή 
τους μέχρι να ληφθεί οριστική απόφαση του Δ.Σ. 

ι) Η διεξαγωγή κάθε άλλης εργασίας που έχει σχέση με 
τις αρμοδιότητες και τη λειτουργία του δημοτικού συμ¬ 
βουλίου και της δημαρχιακής επιτροπής και των επιτρο¬ 
πών του Δ.Σ. 

3. Γραφείο Δημοτικών διαμερισμάτων 

Φροντίζει ώστε ο αρμόδιος υπάλληλος που έχει ορι- 
σθεί, με απόφαση του Δημάρχου, να: 

Παρευρίσκεται στις συνεδριάσεις των Τοπικών Συμ¬ 
βουλίων. 

Συντάσσει τις αποφάσεις και έγγραφα 
Τηρείτο πρακτικά των Τοπικών Συμβουλίων 
Εκδίδει βεβαιώσεις-πιστοποιητικά και άλλα στοιχεία για 
την εξυπηρέτηση των κατοίκων των Δημοτικών διαμερι¬ 
σμάτων. 

4. Γ ραφείο Δημοτικής Κατάστασης, μητρώου, στρατο¬ 
λογίας, στατιστικής και ληξιαρχείου. 

α) Η τήρηση των γενικών Μητρώων δημοτών (δημοτο¬ 
λόγια) και η ενημέρωση αυτών ως προς τις μεταβολές 
(διαγραφές, διορθώσεις, εγγραφές, μεταφορές κλπ.) κα¬ 
θώς και των λοιπών βοηθητικών βιβλίων (ευρετήριο, βι¬ 
βλίο πληθυσμού, μητρώο θηλέων κ.λπ.). 

β) Η επιμέλεια για την έκδοση των απαιτουμένων πρά- 
ξεωντου Δημάρχου, αναφορικά με τις μεταβολές στο Δη¬ 
μοτολόγιο και της κοινοποίησής τους αρμοδίως. 

γ) Η τήρηση του αρχείου και η ευρετηρίαση των εκδι- 
δομένων πράξεων του Δημάρχου και των επ’αυτών ομοί- 
ωντης διοικητικής αρχής. 

δ) Η τήρηση και ενημέρωση των οικογενειακών φακέλων 
και η ευρετηρίαση αυτών κατά α/α οικογενειακής μερίδας. 

ε) Η επιμέλεια της έκδοσης πιστοποιητικών προσωπι¬ 
κής και οικογενειακής κατάστασης των δημοτών και η τή¬ 
ρηση του αρχείου των εκδιδομένων πιστοποιητικών. 

στ) Η επιμέλεια της τήρησης, φύλαξης και αναθεώρη¬ 
σης των καταλόγων εκλογικών βιβλιαρίων, η παραλαβή 
των δικαιολογητικών εγγραφής σ’αυτούς και η διαβίβασή 
τους στη Νομαρχία μέσα στις νόμιμες προθεσμίες και η 
διεξαγωγή σε συνεργασία με το Τμήμα Διοίκησης κάθε 
εργασίας που ανατίθεται στο Δήμο για την διεξαγωγή 
εκλογών εν γένει. 

ζ) Η επιμέλεια της τήρησης των μητρώων αρρένων του 
Δήμου, της ενημέρωσης και φύλαξης αυτών, της ενέργει¬ 
ας των σχετικών εγγράφων, διαγραφών και κάθε άλλης 
μεταβολής σ’ αυτά, σύμφωνα με την ισχύουσα κάθε φορά 
νομοθεσία, η φροντίδα για την συγκέντρωση των απαραι¬ 
τήτων στοιχείων και την κατάρτιση του ετήσιου μητρώου 
αρρένων καθώς και η έκδοση πιστοποιητικών από τα μη¬ 
τρώα αρρένων με αίτηση των ενδιαφερομένων ή κάθε Δη¬ 
μόσιας Αρχής κλπ. 

η) Η επιμέλεια της σύνταξης των στρατολογικών πινά- 
κωντων στρατευσίμων με βάση τις κείμενες διατάξεις και 
η ενέργεια την εξακρίβωση των εκάστοτε αναζητουμένων 

στρατευσίμων που είναι γραμμένοι στα μητρώα αρρένων 
του Δήμου. 

θ) Η επιμέλεια της τήρησηςτου μητρώου υποζυγίων και 
οχημάτων, της έκδοσης πιστοποιητικών κυριότητας αυ¬ 
τών και της απογραφής αυτών, σύμφωνα με τις ισχύου- 
σες διατάξεις. 

ι) Η επιμέλεια της συγκέντρωσης στοιχείων καιτήρησης 
μητρώου των εκτρεφομένων μικρών και μεγάλων ζώων 
από τους δημότες η έκδοση από αυτό πιστοποιητικών κυ¬ 
ριότητας. 

ια) Η επιμέλεια της συγκέντρωσης των αιτήσεων και λοι¬ 
πών δικαιολογητικών των κατοίκων αναφορικά με τις εξι- 
σωτικές αποζημιώσεις και λοιπές επιδοτήσεις και ενισχύ¬ 
σεις της γεωργικής παραγωγής και της κτηνοτροφίας και 
η προώθησή τους στις αρμόδιες επιτροπές και υπηρεσίες 
για τα περαιτέρω. 

ιβ) Κάθε εργασία που έχει σχέση με την έκδοση αδειών 
τέλεσης πολιτικών γόμων, η μέριμνα για την προετοιμα¬ 
σία της αίθουσας και η τακτοποίηση των λοιπών λεπτομε¬ 
ρειών για τους πολιτικούς γόμους που τελούνται στο Δη¬ 
μαρχείο, καθώς και η τήρηση των σχετικών βιβλίων. 

ιγ) Η διεξαγωγή κάθε εργασίας σχετικής με τις μεταβι- 
βασθείσες στους ΟΤΑ αρμοδιότητες για τα σχολεία στοι¬ 
χειώδους και μέσης εκπαίδευσης (συγκρότηση-λειτουρ- 
γία Δημοτικής Επιτροπής Παιδείας και Σχολικών Επιτρο¬ 
πών τήρηση πρακτικών συνεδριάσεων Δημοτικής 
Επιτροπής Παιδείας κλπ.). 

ιδ) Η διεξαγωγή κάθε εργασίας που αφορά στα Δημο¬ 
τολόγια, Μητρώα Αρρένων σε θέματα Στρατολογίας και 
Στατιστικής πληθυσμού κ.λπ. 

ιε) Η τήρηση των Ληξιαρχικών βιβλίων (γεννήσεων, γό¬ 
μων, θανάτων, εκθέσεων) και η καταχώρηση σ’αυτά των 
σχετικών ληξιαρχικών γεγονότων. 

ιστ) Η τήρηση των βοηθητικών βιβλίωντου Ληξιαρχείου 
(Πρωτόκολλο, ευρετήριο κ.λπ.) και των φακέλων και υπο- 
φακέλων ληξιαρχικών γεγονότων, δικαστικών αποφάσε¬ 
ων, αδειών Εισαγγελικής Αρχής ή Ειρηνοδίκη, εκθέσεων 
επιθεώρησης πιστοποιητικών ιερέων και γιατρών κ.λπ. 

ιζ) Η έκδοση αντιγράφων, αποσπασμάτων και βεβαιώ¬ 
σεων από τα Ληξιαρχικά βιβλία, ως και αντιγράφων των δι- 
καιολογητικών σύνταξης των πράξεων που υπάρχουν στο 
αρχείο. 

ιη) Η καταχώρηση στα βιβλία κάθε μεταβολής που επέρ¬ 
χεται στις ληξιαρχικές πράξεις, βάσει δικαστικών αποφά¬ 
σεων, ή εντολών Εισαγγελικής Αρχής ή Ειρηνοδίκη. 

ιθ) Η επιμέλεια της αποστολής αντιγράφων ή αποσπα¬ 
σμάτων των συντασσομένων πράξεων, μέσα στη νόμιμη 
προθεσμία στους Δήμους και Κοινότητες και άλλες υπη¬ 
ρεσίες, όπως ο Νόμος ορίζει, για την ενημέρωση των οι¬ 
κείων Μ. Αρρένων και Δημοτολογίων. 

κ) Η επιμέλεια της σύνταξης και υποβολής των υπό του 
Νόμου οριζομένων στατιστικών και λοιπών στοιχείων στη 
Στατιστική Υπηρεσία. 

κα) Η διεξαγωγή όλης της γραφικής υπηρεσίαςτης σχε- 
τιζόμενης με το Ληξιαρχείο. 

κβ) Η επιμέλεια της έκδοσης αντιγράφων ή φωτοαντι¬ 
γράφων ληξιαρχικών πράξεων άλλων ληξιαρχείων, από 
τα υπάρχοντα κυρωμένα αντίγραφα στο αρχείο του Δή¬ 
μου και η επικύρωση αυτών. 

κγ) Στο γραφείο αυτό ανατίθεται και η επικύρωση φω¬ 
τοαντιγράφων διαφόρων εγγράφων ενδιαφερομένων πο¬ 
λιτών από τα πρωτότυπα ή κυρωμένα ακριβή αντίγραφα 
που έχουν στα χέρια τους. 

6. Γραφείο πρωτοκόλλου, δακτυλογράφησης, διεκπε¬ 
ραίωσης και αρχείου. 


α) Η επιμέλεια της αυθημερόν πρωτοκόλλησης, ευρε- 
τηρίασης και συσχέτισης όλης της εισερχόμενης αλλη¬ 
λογραφίας και της αμέσου διανομής αυτής στα αρμόδια 
τμήματα και γραφεία για ενέργεια. 

β) Η τήρηση και φύλαξη του γενικού αρχείου του Δήμου 
και η επιμέλεια για την εκκαθάριση και καταστροφή αυ¬ 
τών που κρίνονται άχρηστα. 

γ) Η επιμέλεια της γρήγορης διεκπεραίωσης και ταχυ¬ 
δρόμησης των εξερχόμενων εγγράφων του Δήμου. 

δ) Η επιμέλεια της δακτυλογράφησης και παραβολής 
όλης της αλληλογραφίας του Δήμου γενικά. 

ε) Η μέριμνα για την τοιχοκόλληση και κοινοποίηση των 
διακηρύξεων και λοιπών ανακοινώσεων και κοινοποιήσε- 
ωντου Δήμου, καθώς και διαφόρων άλλων αρχών και υπη¬ 
ρεσιών. 

στ) Η ταξινόμηση στο αρχείο των εγγράφων των οποίων 
έληξε κάθε ενέργεια και η παρακολούθηση του φακέλου 
αναμενόμενων απαντήσεων ή ενεργειών, υπενθυμίζο¬ 
ντας στα αρμόδια γραφεία τις τυχόν καθυστερήσεις 
ενεργειών. 

ζ) Ητήρηση και φύλαξη τωνβιβλίωνπρωτοκόλλου, διεκ¬ 
περαίωσης καιγραφικής ύλης,τη διανομή της οποίας στα 
διάφορα γραφεία και υπηρεσίες του Δήμου επιμελείται, 
η) Η φύλαξη των σφραγίδων του Δήμου, 
θ) Η χορήγηση στους ενδιαφερομένους εντύπων αιτή¬ 
σεων απευθυνόμενων προς το Δήμο για χορήγηση πιστο¬ 
ποιητικών κ.λπ. 

ι) Η διεξαγωγή κάθε εργασίας που ανατίθεται στο γρα¬ 
φείο αυτό από το Διευθυντή. 

Αρμοδιότητες Τμήματος Οικονομικών Υπηρεσιών 
Άρθρο 11ο 

ΠΡΟΪΣΤΑΜΕΝΟΣ 

• Συντονίζει τις υπηρεσιακές ανάγκες των γραφείων 
του τμήματος και εισηγείται στη Δημοτική Αρχή κάθε θέ¬ 
μα των παραπάνω υπηρεσιών. 

• Μελετά τους νόμους και φροντίζει για την εφαρμογή 
τους. 

• Εποπτεύει την κατάρτιση του προϋπολογισμού Εσό¬ 
δων και Εξόδωντου Δήμου, παρακολουθείτηνπορεία της 
εκτελέσεως αυτού και υποδεικνύει όποτε παρίσταται 
ανάγκη, τις ενδεδειγμένες ενέργειες για την εξασφάλιση 
των εσόδων ή την συγκρότηση των δαπανών. 

• Μεριμνά για τη δημοσίευση των διακηρύξεων δημο¬ 
πρασιών, καθώς και των εγγράφων πιστοποιήσεων και 
αποφάσεων διαφόρων αρχών, που χρήζουν δημοσιεύ- 
σεως. 

• Μελετά και εισηγείται τη λήψη μέτρων για τη βελτίω¬ 
ση της λειτουργίας της υπηρεσίας που προΐσταται. 

1) Γ ραφείο Ταμείου - Δημοτικός Ταμίας 

• Ο Δημοτικός Ταμίας με προσωπική του ευθύνη διεξά¬ 
γει μαζί με τα ειδικά οριζόμενα διαχειριστικά εισπρακτικά 
όργανα, την Ταμειακή Υπηρεσία του Δήμου, όπως ορί¬ 
ζουν οι διατάξεις του Δημοτικού και Κοινοτικού Κώδικα 
και οι διατάξεις περί οικονομικής Διοικήσεως και Λογιστι¬ 
κού των Δήμων και ειδικότερα: 

• Κατευθύνει και ελέγχει τα υπαγόμενα σ’ αυτόν όργα¬ 
να. Είναι υπεύθυνος για την περιουσία σε μετρητά, χρεό¬ 
γραφα και κινητές αξίες του Δήμου, καθώς και για την φύ¬ 
λαξη και διατήρηση των διαφόρων παρακαταθηκών και 
εγγυήσεων εν γένει. 

• Εποπτεύει την τήρηση των προβλεπομένων από τις 
οικείες διατάξεις λογιστικών και ταμειακών βιβλίων, πα¬ 
ρακολουθεί την όλη κίνηση των Εσόδων και Εξόδων, ευ- 
θυνόμενος για κάθε παρατυπία ή παράλειψη και ρυθμίζει 

τατηςχρημαπκήςδιαχειρίσεωςτων διαχειριστικών και ει¬ 
σπρακτικών οργάνων. 

• Εισηγείται τα θέματα που ανήκουν στην αρμοδιότητα 
του τμήματος, ενεργεί την αλληλογραφία αυτού καιτηρεί 
φάκελο των διοικητικών υποθέσεών του. 

• Εντέλλεται τη λήψη των επιτρεπόμενων από το Νόμο 
αναγκαστικών μέτρων εισπράξεως των καθυστερουμέ- 
νων εσόδων το υ Δή μο υ. 

• Παραλαμβάνει καθημερινά τις πραγματοποιούμενες 
από τους επιμελητές εισπράξεως ημερήσιες εισπράξεις. 

• Εξοφλείτο διαβιβαζόμενα στο Ταμείο εντάλματα πλη¬ 
ρωμών. 

• Ελέγχει τους χρηματικούς τίτλους που διαβιβάζονται 
στο Ταμείο από τις αρμόδιες υπηρεσίες και εκδίδει το 
αποδεικτικό παραλαβής εισπρακτέων εσόδων. 

• Επιμελείται την κοινοποίηση των ατομικών ή γενικών 
ή ειδικών προσκλήσεων προς τους οφειλέτες του Δήμου. 

• Ενεργεί πριν από κάθε χρηματική κατάθεση εκ μέ¬ 
ρους των επιμελητών εισπράξεων έλεγχο των διπλοτύ¬ 
πων εισπράξεων, παραλαμβάνει τις εισπράξεις, εκδίδο- 
ντας γραμμάτιο τακτοποιητέων εισπράξεων και παραδί- 
δει αυτές στο Δημοτικό Ταμία. 

• Εκδίδει τα γραμμάτια εισπράξεως των διαφόρων εσό¬ 
δων του Δήμου. 

• Εκκαθαρίζει τις οφειλές των Δημοτών και εισηγείται 
στο Δημοτικό Ταμία, όποτε απαιτείται, τη λήψη αναγκα¬ 
στικών μέτρων εισπράξεως κατά των οφειλετών. 

• Επιμελείται με τους διατιθέμενους επιμελητές ει¬ 
σπράξεων την αναγκαστική είσπραξη των οφειλών, και 
τηρείτο προβλεπόμενα από το Νόμο βιβλία καταχωρήσε- 
ων, κατασχέσεων και ενταλμάτων προσωποκρατήσεως. 

• Ενεργεί την πίστωση των πληρωσάντων οφειλετών 
στους οικείους χρηματικούς καταλόγους και βεβαιώνει 
την ενέργεια αυτή στο καθένα από τα οικεία αποσπάσμα¬ 
τα των καταλόγων. 

• Μεριμνά για την απόδοση των υπέρ τρίτων κρατήσε¬ 
ων και τηρεί όλα τα απαραίτητα για το σκοπό αυτό βιβλία. 

• Τηρείτο προβλεπόμενα από το Νόμο λογιστικά βιβλία 
εσόδων, καταρτίζει τους μηνιαίους και ετήσιους λογαρια¬ 
σμούς της διαχειρίσεως εσόδων, συντάσσει στους στατι¬ 
στικούς πίνακες που υποβάλλονται στο Υπουργείο, Νο¬ 
μαρχία κ.λπ., συγκεντρώνει τα στοιχεία που απαιτούνται 
για τον ετήσιο απολογισμό εσόδων του Ταμείου και κα¬ 
ταρτίζει τον απολογισμό αυτών. 

• Ενεργεί τον έλεγχο των εκδοθέντων και διαβιβασθέ- 
ντων στο Ταμείο ενταλμάτων και βάσει αυτών, προβαίνει 
στην πληρωμή των δικαιούχων σύμφωνα με τις οικείες 
διατάξεις περί λογιστικού των Δήμων και Κοινοτήτων. 

• Τηρείταπροβλεπόμενααπότο Νόμο λογιστικά βιβλία 
εξόδων, καταρτίζει τους μηνιαίους και ετήσιους λογαρια¬ 
σμούς της διαχειρίσεως εξόδων, συντάσσει τους στατι¬ 
στικούς πίνακες που υποβάλλονται στα Υπουργεία, Νο¬ 
μαρχία κλπ., συγκεντρώνει τα στοιχεία που απαιτούνται 
για τον ετήσιο απολογισμό εξόδων και καταρτίζει τον 
απολογισμό αυτών. 

2) Γραφείο Λογιστηρίου 

• Καταρτίζει σε συνεργασία με τις αρμόδιες Υπηρεσίες 
του Δήμου τον προϋπολογισμό εσόδων και εξόδων και τις 
σχετικές εκθέσεις που τον συνοδεύουν. 

• Παρακολουθεί γενικά την πορεία εκτελέσεως του 
προϋπολογισμού εσόδων και εξόδων και εισηγείται τις 
αναμορφώσεις αυτού με την εγγραφή νέων εσόδων και 
αναπληρωματικών ή εκτάκτων πιστώσεων. 

• Εκτελεί κάθε εργασία που αφορά στα θέματα του 
προϋπολογισμού και στις παραβάσεις για την έκθεση αυ¬ 


τού, σύμφωνα μετά αποτελέσματα που εμφανίζονται κα¬ 
τά την πορεία της εκτελέσεώς τους. 

• Εισηγείται επί των σχεδίων των αποφάσεων και συμ¬ 
βάσεων οι οποίες πρόκειται να επηρεάσουν τον προϋπο¬ 
λογισμό. 

• Συγκεντρώνει στατιστικά στοιχεία χρήσιμα για τις 
προβλέψεις του προϋπολογισμού. 

• Τηρεί ειδικό αρχείο προϋπολογισμού, με όλες τις συ¬ 
ναφείς αποφάσεις, εγκρίσεις κ.λπ. 

• Επιμελείται την έγκριση, εκκαθάριση και εντολή πλη¬ 
ρωμής, κάθε δαπάνης, προς εξασφάλιση της νομιμότη¬ 
τας. 

• Ενεργεί αναγνώριση των πιστώσεων του Δήμου με 
προσυπογραφή των συντασσομένων στους οικείους λο¬ 
γαριασμούς πράξεων εκκαθαρίσεων και με βάση αυτά εκ¬ 
δίδει στο όνομα των δικαιούχων μέσα στα όρια των πι¬ 
στώσεων του προϋπολογισμού, τα οικεία χρηματικά 
εντάλματα, καταχωρεί αυτά στα οικεία βιβλία και τα απο¬ 
στέλλει στον ταμία του Δήμου υπογεγραμμένα από τον 
προϊστάμενο του Τμήματος και τον Δήμαρχο. 

• Τηρεί λογαριασμό των παθητικών υπολοίπων. 

• Συγκεντρώνει, ελέγχει και καταχωρεί στα οικεία λογι¬ 
στικά βιβλία τα αποτελέσματα της εκτελέσεως του προϋ¬ 
πολογισμού. 

• Εκτελεί κάθε εργασία εκκαθάρισης μισθοδοσίας και 
ανάληψης πάσης φύσεως δαπάνης σε βάρος των πιστώ¬ 
σεων του προϋπολογισμού ή κατά τα οριζόμενα από τις 
ισχύουσες εκάστοτε διατάξεις περί οικονομικής διοική- 
σεως και λογιστικού των Δήμων και Κοινοτήτων. 

• Εκτελεί κάθε εργασία σχετικά με την τήρηση του Δι¬ 
πλογραφικού Λογιστικού Συστήματος. 

3) Γ ραφείο Προμηθειών - Διαχείρισης Υλικού -Αποθή¬ 
κης 

• Το Γραφείο Προμηθειών έχει ως γενικό αντικείμενο 
την τήρηση των σχετικών διαδικασιών και την προμήθεια: 

• Κάθε φύσης υλικών που απαιτούνται για την εκτέλε¬ 
ση τεχνικών έργων επισκευών ή συντηρήσεων, σύμφωνα 
με το αντικείμενο της Διεύθυνσης των τεχνικών υπηρε¬ 
σιών του Δήμου (υλικά ενσωματωμένα στα έργα, ανταλ¬ 
λακτικά λιπαντικά, καύσιμα, λιπάσματα, φυτοφάρμακα 
κ.λπ.). 

• Μηχανημάτων, κινητών μηχανημάτων, τεχνικών συ¬ 
γκροτημάτων, συσκευών, εργαλείων, επίπλων, μηχανών 
γραφείου κ.λπ. παγίων στοιχείων. 

• Υπηρεσιών που παρέχονται από τρίτους (μισθώσεις 
μεταφορικών μέσων και μηχανημάτων, ασφαλίσεις κ.λπ.). 

• Σε σχέση με το αντικείμενο αυτό οι αρμοδιότητες του 
Τμήματος συνοψίζονται στα εξής: 

• Συνεργασία με τη Διεύθυνση Προγραμματισμού, για 
την ετοιμασία των Ετησίων και γενικά Περιοδικών Προ¬ 
γραμμάτων Προμηθειών. 

• Μέριμνα για τη διανομή των εγκεκριμένων προγραμ¬ 
μάτων προμηθειών στις επιμέρους ενότητες. 

• Ετοιμασία και εισήγηση του προγράμματος Προμη¬ 
θειών του Δήμου που θα προωθηθεί με βάση τη νομοθε¬ 
σία περί ενιαίων Κρατικών Προμηθειών. 

• Παρακολούθηση της υλοποίησης του Προγράμμα¬ 
τος αυτού και περιοδική ενημέρωση των Διευθύνσεων 
των υπηρεσιών του Δήμου ανάλογα. 

• Μέριμνα για την τήρηση των διαδικασιών συγκέντρω¬ 
σης των αιτήσεων εκδήλωσης αναγκών προμήθειας ει¬ 
δών από τις επιμέρους διοικητικές ενότητες του Δήμου. 

• Τήρηση των διαδικασιών για την έγκριση της σκοπι¬ 
μότητας κάθε προμήθειας και των διαδικασιών για την κα- 
τακύρωση των προς προμήθεια ειδών (πλην εκείνων που 

έχουν περιληφθεί στο Ενιαίο Πρόγραμμα Κρατικών Προ¬ 
μηθειών) σε συγκεκριμένους προμηθευτές (Διακηρύξεις, 
διαγωνισμοί, λήψη προσφορών, αξιολόγηση προσφο¬ 
ρών, παραγγελίες ειδών κ.λπ.). 

• Παρακολούθηση της εκτέλεσης κάθε παραγγελίας 
μέχρι και της παραλαβής των παραγγελθέντων ειδών. 

• Μέριμνα για τη σύσταση και υποστήριξη της λει¬ 
τουργίας Επιτροπών, που συστήνονται για την κατάρτι¬ 
ση προδιαγραφών, τη διενέργεια διαγωνισμών, τη λήψη 
και αξιολόγηση των προσφορών, την παραλαβή των πα- 
ραγγελλομένων ειδών (ποσοτική/ποιοτική/εν λειτουργία 
παραλαβή/οριστική παραλαβή). 

• Ετοιμασία περιοδικών απολογισμών προγραμμάτων 
προμηθειών ή απολογισμών κατά περίπτωση προμηθειών: 

• Μέριμνα για την τήρηση των διαδικασιών χαρακτηρι¬ 
σμού υλικών/εξοπλισμού των αχρήστων ή υλικών που 
πλεονάζουν και τήρηση των διαδικασιών καταστροφής 
απομάκρυνσης ή εκποίησης των υλικών αυτών. 

• Διενέργεια ερευνών αγοράς για την τεκμηρίωση της 
διαθεσιμότητας των ειδών που ενδιαφέρουντονΔήμο και 
τη λήψη στοιχείων τιμών προμήθειας. 

• Τήρηση συγκεκριμένων πληροφοριακών αρχείων και 
εγγράφων προμηθειών (Αρχείο προμηθευόμενων ειδών, 
Αρχείο Προμηθευτών, Αρχείο Φακέλων Προμηθειών 
κ.λπ.) με τη Διεύθυνση Τεχνικών Υπηρεσιών και τις άλλες 
διοικητικές μονάδες του Δήμου για την εκπόνηση μελε¬ 
τών και την επίβλεψη εξειδικευμένων προμηθειών. 

• Οι μελέτες θα συντάσσονται, οιτεχνικού αντικειμένου 
από Δ.Τ.Υ., όλες δε οι άλλες, από τις καθ’ ύλη αρμόδιες 
υπηρεσίες. 

• Τυχόν ελλείψεις ή αλληλοκαλύψεις θα καθορίζονται 
με απόφαση Δημάρχου περί καθορισμού αρμοδιοτήτων. 

• Επίσης στην αρμοδιότητατου γραφείου αυτού ανήκει 
η παραλαβή των προμηθευόμενων ειδών μετά από ποσο¬ 
τικό και ποιοτικό έλεγχο από τις προβλεπόμενες επιτρο¬ 
πές. 

• Η ταξινόμηση και η μέριμνα διαφύλαξης και συντήρη- 
σηςτων ειδών που θαπαραληφθούν, ως και η διάθεση αυ¬ 
τών, σύμφωνα με τις ειδικές διατάξεις διαχείρισης υλικού 
στο οικείο Τμήμα. 

4) Εισπράκτορας 

• Φροντίζει για την επίδοση των αποσπασμάτων του βε¬ 
βαιωτικού καταλόγου. 

• Επιμελείται την είσπραξη των βεβαιουμένων με ειδι¬ 
κούς χρηματικούς καταλόγους εσόδωντου Δήμου. 

• Εκτελεί οποιαδήποτε εργασία ανατίθεται από τον Ει¬ 
δικό Ταμία του Δήμου. 

5) Γραφείο Δημοτικής Περιούσιας και Εισφορών 

• Εκτελεί κάθε εργασία, σύμφωνα με τις κείμενες δια¬ 
τάξεις και τους ισχύοντες κανονισμούς, που αφορά στη 
βεβαίωση των εσόδων του Δήμου:α) από φόρους, τέλη, 
δικαιώματα, εισπράξεις κ.λ.π. και β) από την εκμετάλλευ¬ 
ση της Δημοτικής περιουσίας. 

• Ελέγχειτα στοιχεία βεβαιώσεως κάθε δημοτικής προ¬ 
σόδου, βεβαιώνει αυτά και αποστέλλει στο ταμείο του Δή¬ 
μου τους οικείους βεβαιωτικούς τίτλους χρηματικών κα¬ 
ταλόγων κ.λ.π. 

• Παρακολουθεί γενικά τη φορολογητέα από το Δήμο 
ύλη και συγκεντρώνει στοιχεία που αφορούν τις δημοτι¬ 
κές φορολογίες. 

• Εκτελεί κάθε προπαρασκευαστική εργασία που αφο¬ 
ρά στη διαγραφή βεβαιωθέντων ή επιστροφή αχρεωστή- 
τως εισπραχθέντων φόρων, τελών και δικαιωμάτων και 
καταρτίζει τους οικείους πίνακες διαγραφής ή επιστρο¬ 
φής. 


• Εκτελεί κάθε εργασία που αφορά στη διαδικασία εκ- 
μισθώσεως ή εκποιήσεως πραγμάτωντου Δήμου. 

• Διεξάγει κάθε προπαρασκευαστική εργασία για τη δι¬ 
καστική ή διοικητική επίλυση των φορολογικών διαφορών 
μεταξύ του Δήμου και των δημοτών. 

• Εκδίδει και κοινοποιεί αποσπάσματα των βεβαιωτικών 
καταλόγων και μεριμνά για την έκδοση (αρμοδίως) καιτην 
κοινοποίηση αποφάσεως καταλογισμού ή επιβολής προ¬ 
στίμου σε περιπτώσεις παραβάσεως των κειμένων φορο¬ 
λογικών διατάξεων και των ισχυόντων κανονισμών του 
Δήμου. 

• Αριθμεί, σφραγίζει και μεριμνά για τη θεώρηση των βι¬ 
βλίων και εντύπων της δημοτικής διαχειρίσεως χρηματι¬ 
κού καιτων διπλοτύπων εισπράξεως των δημοτικών εν γέ- 
νει εσόδων. 

• Τηρεί ημερήσια δελτία κινήσεως των γραμματίων και 
διπλοτύπων εισπράξεως φόρων, τελών, δικαιωμάτων και 
εισφορών, που παραδίδονται στον Ταμία και τα λοιπά επί 
των εισπράξεων όργανα του Δήμου. 

• Επιμελείται για τη σύνταξη των πινάκων, οι οποίοι συ¬ 
νοδεύουν τον ετήσιο απολογισμό και περιλαμβάνουν: α) 
τα θεωρηθέντα, β) τα χρησιμοποιηθέντα από τον Ταμία 
και τα λοιπά επίτων εισπράξεων όργανα του Δήμου και γ) 
τα μη χρησιμοποιηθέντα και επιστραφέντα τριπλότυπα 
και διπλότυπα εισπράξεως φόρων, τελών, δικαιωμάτων 
και εισφορών. 

• Επιμελείται την κατάρτιση Κανονισμών λειτουργίας 
του Δημοτικού Νεκροταφείου, σε συνεργασία μετά αρ¬ 
μόδια γραφεία. 

• Εκδίδει τις άδειες λειτουργίας καταστημάτων υγειο¬ 
νομικού ενδιαφέροντος και εισηγείται στη Δημαρχιακή 
Επιτροπή της προσωρινής ή οριστικής αφαίρεσης αδεί- 
ας. 

• Τηρεί τις διατάξεις που αφορούν στο υπαίθριο εμπό¬ 
ριο και τις λαϊκές αγορές. 

6) Γ ραφείο Δημοτικών Νεκροταφείων 

• Το γραφείο αυτό λειτουργεί με την άμεση και υπεύ¬ 
θυνη καθοδήγηση του προϊσταμένου Οικονομικών Υπη¬ 
ρεσιών. 

• Μεριμνά για τη συνεπή εφαρμογή του κανονισμού λει¬ 
τουργίας, διοικήσεως και διαχειρίσεως των Κοιμητηρίων 
στους χώρους αυτών. 

Άρθρο 12ο 

Αρμοδιότητες Τμήματος Τεχνικών Υπηρεσιών 

Στην αρμοδιότητα του Προϊσταμένου Τμήματος Τεχνι¬ 
κών Υπηρεσιών του Δήμου εκτός από τις κατά το άρθρο 9 
γενικότερες αρμοδιότητες, ανήκουν τα ακόλουθα: 

1. Η φροντίδα για την καλή λειτουργία και τη συντήρη¬ 
ση όλων των δημοτικών έργων και εγκαταστάσεων 
(ύδρευσης, αποχέτευσης, οδοποιίας, κήπων, αλσών, παι¬ 
δικών χαρών, σφαγείων, νεκροταφείων, καθαριότητας, 
φωτισμού, δημοτικών χώρων κλπ.). 

2. Η συγκέντρωση και επεξεργασία στοιχείων χρησίμων 
για την κατάρτιση του προγράμματος εκτελεστέων έρ¬ 
γων και προμηθειών και η μέριμνα για την έγκαιρη κατάρ¬ 
τισή τους και υποβολή για έγκριση. 

3. 0 έλεγχος και θεώρηση μελετών, συγκριτικών πινά¬ 
κων, πιστοποιήσεων και άλλων στοιχείων εκτέλεσης δη¬ 
μοτικών έργων, σύμφωνα με όσα ορίζουν οι σχετικές δια¬ 
τάξεις περί εκτέλεσης έργων και προμηθειών του Ο.Τ.Α. 

4. Η διαχείριση των πιστώσεων του προϋπολογισμού, 
που προορίζονται για την εκτέλεση έργων. Η παρακολού¬ 
θηση και εφαρμογή της νομοθεσίας που διέπει τις τεχνι¬ 
κές υπηρεσίες γενικά, καθώς και αυτής που αφορά στην 

εκτέλεση έργων και προμηθειών των Ο.Τ.Α.Κάθε άλλο τε¬ 
χνικό θέμα που δεν ανήκει σε άλλη υπηρεσία του Δήμου. 

1Αρμοδιότητες Γραφείου Μελετών, 

Προγραμματισμού και Εκτέλεσης Έργων 

Στην αρμοδιότητα του γραφείου αυτού ανήκουν: 

1. Η σύνταξη, σύμφωνα μετις ισχύουσες διατάξεις, των 
μελετών όλων των Δημοτικών έργων, προμηθειών και με¬ 
ταφορών, εκτός από αυτές που ανάγονται στην αρμοδιό¬ 
τητα άλλων ειδικοτήτων, οι οποίες θα συντάσσονται από 
την ΤΥΔΚ ή θ’ ανατίθενται σε μελετητικά γραφεία. 

2. Η σύνταξη των σχεδίων των διακηρύξεων εκτέλεσης 
όλων των έργων και προμηθειών και των σχετικών συγ¬ 
γραφών υποχρεώσεων καθώς και των όρων ανάθεσης με¬ 
λετών σε ιδιώτες τεχνικούς, υπό την επίβλεψη του γρα¬ 
φείου τούτου ή άλλων υπηρεσιών της Νομαρχίας. 

3. Η ευθύνη για την επίβλεψη της εκτέλεσης των δημο¬ 
τικών έργων που εκτελούνται με εργολαβίες, όσον αφορά 
στην ακριβή εφαρμογή των όρων των συ μβάσεων και των 
τεχνικών κανόνων και προδιαγραφών, καθώς και την τή¬ 
ρηση των προθεσμιών και λοιπών όρων των συγγραφών 
υποχρεώσεων. 

4. Η μέριμνα για τη δοκιμασία και παραλαβή των έργων. 

5. Ο προγραμματισμός της σειράς εκτέλεσης των έρ¬ 
γων και προμηθειών με βάση το ισχύον πρόγραμμα εκτε¬ 
λεστέων έργωντου Δήμου, των εγκεκριμένων πιστώσεων 
και της οικονομικής ευχέρειας του Δήμου. 

6. Η επίβλεψη, καθοδήγηση και συντονισμός των συ¬ 
νεργείων που απασχολούνται με την εκτέλεση έργων με 
αυτεπιστασία ή με την συντήρηση και επισκευή δημοτι¬ 
κών έργων και κτιρίων. 

7. Η μέριμνα για την έγκαιρη προμήθεια των αναγκαιού- 
ντων υλικών για τα εκτελούμενα με αυτεπιστασία ή με ερ¬ 
γολαβία έργα, ώστε να μην σημειώνεται καθυστέρηση 

8. Η μέριμνα για την συνεχή συντήρηση και καλή λει¬ 
τουργία όλων των εκτελεσθέντων έργων 

9. Η μέριμνα για την έγκαιρη σύνταξη και υπογραφή των 
οικείων συμφωνητικών εκτέλεσης έργων και προμηθειών, 
η κοινοποίηση αντιγράφων τούτων στην Νομαρχία και η 
εγκατάσταση των αναδοχών. 

10. Η τήρηση για κάθε εκτελούμενο έργο ξεχωριστού 
φακέλου. 

11. Η φροντίδα για τη σύσταση των επιτροπών παραλα¬ 
βής έργων και προμηθειών. 

12. Η τήρηση ημερολογίου των απασχολουμένων ημε¬ 
ρομισθίων, εργατοτεχνιτών στα συνεργεία των εκτελου- 
μένων έργων με αυτεπιστασία, καθώς και των χρησιμοποι- 
ουμένων διαφόρων ιδιωτικών μηχανημάτων και η προσκό¬ 
μιση των στοιχείων αυτών στο γραφείο Λογιστηρίου, για 
την έκδοση των σχετικών χρηματικών ενταλμάτων πληρω¬ 
μής των δικαιούχων, αφού προηγουμένως θεωρηθούν 
απότον Προϊστάμενο του Τμήματος Τεχνικών Υπηρεσιών. 

13. Η επιμέλεια της έγκαιρης και κανονικής παραλαβής 
των πόσης φύσεως υλικών των εκτελουμένων έργων μέ¬ 
σω των οικείων επιτροπών παραλαβής, καθώς και η συ¬ 
γκέντρωση των σχετικών δικαιολογητικών που θα χρεια¬ 
στούν για την έκδοση των χρηματικών ενταλμάτων από το 
Λογιστήριο (τιμολόγια, δελτίο παροχής υπηρεσιών, φορ¬ 
τωτικές, πρωτόκολλο παραλαβής, βεβαιώσεις καλής 
εκτέλεσης κλπ.). 

14. Η επιμέλεια της εφαρμογής του σχεδίου πόλεως, 
των τροποποιήσεων ή επεκτάσεων αυτού, της σύνταξης 
πράξεων προσκύρωσης, τακτοποίησης και αναλογισμού 
από το αρμόδιο Τμήμα Πολεοδομίας της Νομαρχίας, της 
μελέτης και εισήγησης κάθε θέματος που αφορά στην οι¬ 
κιστική και πολεοδομική ανάπτυξη της πόλης, στην προ¬ 


στασία του περιβάλλοντος και στην αισθητική εμφάνιση 
αυτής, και γενικά κάθε ενέργειας και εργασίας που έχει 
σχέση με το ρυμοτομούμενο σχέδιο. 

15. Η μέριμνα για τον καθαρισμό του πλάτους των πε¬ 
ζοδρομίων οδών και πλατειών και η εφαρμογή των σχετι¬ 
κών αποφάσεων Νομάρχη όσον αφορά τον τρόπο κατα¬ 
σκευής αυτών από τις παρόδιους. 

16. Η μέριμνα για τη φύλαξη των κτηματολογικών πινά¬ 
κων και διαγραμμάτων των οριστικών διανομών του οικι¬ 
σμού και του αγροκτήματος του Δήμου και η χορήγηση 
στους ενδιαφερομένους κάθε δυνατής πληροφόρησης 
όσον αφορά στη θέση, στις διαστάσεις και τα όρια των 
κτημάτων τους. 

17. Η φροντίδα της οδοσήμανσης της πόλης με βάση τις 
σχετικές αστυνομικές και λοιπές διατάξεις ρύθμισης της 
κυκλοφορίας και στάθμευσης των οχημάτων, καθώς και 
κάθε εργασία ονοματοθεσίας οδών και πλατειών. 

18. Η επιμέλεια της τήρησης και διαφύλαξης σε τάξη 
των διαγραμμάτων και του τεχνικού αρχείου, της ενημέ¬ 
ρωσης του κτηματολογίου, της σύνταξης διαγραμμάτων 
για κάθε ακίνητο του Δήμου και της χορήγησης βεβαιώ¬ 
σεων τεχνικού περιεχομένου. Η επιμέλεια επίσης της τή¬ 
ρησης ειδικού αρχείου σχεδίων και των χαρτών της πό¬ 
λης, όπου σημειώνεται κάθε τεχνική ενέργεια και εργα¬ 
σία, καθώς και υπόγεια δίκτυα δημοτικών έργων. 

19. Η παρακολούθηση και ο έλεγχος της κανονικής λει¬ 
τουργίας των υδραυλικών μηχανολογικών κλπ. εγκατα- 
στάσεωντων αντλιοστασίων και ολοκλήρου γενικά του συ¬ 
στήματος ύδρευσης της πόλης, καθώς και του πάσης φύ¬ 
σεως λοιπού μηχανολογικού εξοπλισμού του Δήμου και η 
επίβλεψη και καθοδήγηση του προσωπικού του Δήμου 
που ασχολείται με την συντήρηση και επίβλεψη αυτού. 

20. Η επιμέλεια της επισκευής και συντήρησης των αυ¬ 
τοκινήτων του Δήμου. 

21. Η μέριμνα για την καλή λειτουργία του δικτύου απο¬ 
χέτευσης και του βιολογικού καθαρισμού του Δήμου, η 
συντήρηση, ο καθαρισμός και η απολύμανση αυτού και η 
εισήγηση για βελτιώσεις, επεκτάσεις και συμπληρώσεις 
του δικτύου. Η επιτήρηση της κανονικής και έντεχνης 
σύνδεσης αναμονών από ιδιώτες με βάση τις χορηγούμε¬ 
νες άδειες από το γραφείο προσόδων του Δήμου. 

22. Η επιμέλεια της ανάπτυξης του πρασίνου, της ανα¬ 
δάσωσης σε συνεργασία με τις δασικές υπηρεσίες, της 
διαμόρφωσης, διαρρύθμισης, ανακαίνισης, εξωραϊσμού 
και συντήρησης των δημοτικών πάρκων, κηπαρίων, παιδι¬ 
κών χαρών, δενδροστοιχιών και η καθοδήγηση των εργα- 
τοτεχνιτών της αρμόδιας υπηρεσίας. 

23. Η επιμέλεια της συντήρησης και επισκευής κάθε δη¬ 
μοτικού κτιρίου. 

24. Η μέριμνα για την κατάρτιση και τήρηση προγράμ¬ 
ματος συλλογής και αποκομιδής των απορριμμάτων της 
πόλης, του καταβρέγματος των δρόμων, της μελέτης και 
επίβλεψης του τρόπου διάθεσης των απορριμμάτων κα¬ 
θώς και η εισήγηση για τον εφοδιασμό της υπηρεσίας κα¬ 
θαριότητας με τα αναγκαιούντα μέσα και εξοπλισμό για 
την πιο εύρυθμη και σύμφωνα με τους κανόνες υγιεινής 
λειτουργίας αυτής. 

25. Η μέριμνα για την καλή λειτουργία του φωτισμού 
οδών και πλατιών και κοινοχρήστων χώρων, η μελέτη και 
η εισήγηση τυχόν παραλλαγών του δικτύου ηλεκτρισμού 
και ενημέρωσης της ΔΕΗ για τυχόν βλάβη του δικτύου 
ΦΟΠ ή φωτιστικών σωμάτων αυτού. Η επιμέλεια συντή¬ 
ρησης των δημοτικών φωτιστικών σωμάτων και δικτύων 
φωτισμού κοινοχρήστων χώρων καθώς και η φροντίδα 
για τον εορταστικό φωτισμό της πόλης. 

26. Η ενέργεια κάθε εργασίας που ανατίθεται στο γρα¬ 
φείο αυτό από τον Δήμαρχο ή τον Διευθυντή του Δήμου. 

Αρμοδιότητες Ειδικών Υπηρεσιών του Δήμου 

Πέρα από όσα ορίζονται στους ειδικούς κανονισμούς 
λειτουργίας των δημοτικών υπηρεσιών που αναφέρονται 
στον παρόντα οργανισμό, αναφορικά με τις δραστηριό¬ 
τητες και τις λεπτομέρειες λειτουργίας αυτών, ανήκουν 
στην αρμοδιότητα αυτών και τα ακόλουθα: 

1. Υπηρεσία καθαριότητας, καταβρέγματος και ελέγ¬ 
χου ηλεκτρισμού. 

α) Η επιμέλεια της καθαριότητας των οδών και πλατει¬ 
ών της πόλης και γενικά όλων των κοινοχρήστων χώρων 
εντός και εκτός σχεδίου, καθώς και η περισυλλογή και 
αποκομιδή των απορριμμάτων των οικιών και καταστημά¬ 
των, σύμφωνα με το σχετικό πρόγραμμα που εκδίδεται 
από τον Δήμαρχο. 

β) Η επιμέλεια του αμέσου καθαρισμούτου χώρου όπου 
τελείται η λαϊκή αγορά και η απολύμανση αυτού, καθώς 
και άλλων κοινοχρήστων χώρων για την αποφυγή δημι¬ 
ουργίας εστιών μόλυνσης. 

γ) Το κατάβρεγμα και πλύσιμο των κεντρικών δρόμων 
στους θερινούς μήνες. 

δ) Η μέριμνα για την συντήρηση και καλή λειτουργία των 
αυτοκινήτων της υπηρεσίας αυτής. 

ε) Η παρακολούθηση της κατάστασης των οδών, πλα¬ 
τειών και λοιπών κοινοχρήστων χώρων από πλευράς κα¬ 
θαριότητας, βλαβών, κακής χρήσης κλπ. και η σχετική 
ενημέρωση του Προϊσταμένου του Τμήματος Τεχνικών 
Υπηρεσιών του Δήμου για τα περαιτέρω. 

στ) Η μέριμνα για τον κανονικό φωτισμό των οδών, πλα¬ 
τειών και κοινοχρήστων χώρων, η τήρηση ειδικού βιβλίου 
αντικαθισταμένων ηλεκτρικών λαμπτήρων και η ενημέρω¬ 
ση του αρμοδίου γραφείου για τις βλάβες σε φωτιστικά 
σώματα, για την εν συνεχεία έγγραφη ενημέρωση της 
Δ.Ε.Η. 

2. Υπηρεσία ύδρευσης. 

α) Η μέριμνα για την συντήρηση, επισκευή και καλή λει¬ 
τουργία των δικτύων ύδρευσης της πόλης (εσωτερικών 
και εξωτερικών) των αντλιοστασίων, δεξαμενών και λοι¬ 
πών εγκαταστάσεων. 

β) Η μέριμνα για τη συνεχή υδροδότηση όλων των ση¬ 
μείων της πόλης καθ'όλοτο 24ωρο, καθώς και η κανονική 
και ανελλιπής χλωρίωση του παρεχόμενου από τα δημο¬ 
τικά αντλιοστάσια νερού. 

γ) Η επιμέλεια της καθαριότητας των δεξαμενών των 
αντλιοστασίων και των χώρων γύρω απ’αυτά προς απο¬ 
φυγή μόλυνσης των νερών. 

δ) Η παρακολούθηση της συνεχούς υδροδότησης των 
ποτίστρων που υπάρχουν στους βοσκότοπους. 

ε) Η μέριμνα για την γρήγορη επισκευή βλαβών στα κε¬ 
ντρικά δίκτυα καθώς και στις ιδιωτικές παροχές, εφόσον 
οι υδρολήπτες ειδοποιούμενοι έγγραφα από την υπηρε¬ 
σία του Δήμου αμελήσουν να επισκευάσουν τις βλάβες 
αυτών. 

στ) Η παρακολούθηση της κανονικής και έντεχνης κα¬ 
τασκευής ιδιωτικών παροχετεύσεων με βάση τις εκδιδό- 
μενες άδειες από το γραφείο Προσόδων του Δήμου ή η 
κατασκευή αυτών από τεχνικούς του Δήμου, εφόσον ζη¬ 
τηθεί από τους ενδιαφερομένους, σύμφωνα με τις λεπτο¬ 
μέρειες που καθορίζονται με τις σχετικές επ’αυτού κανο¬ 
νιστικές αποφάσεις του δημοτικού συμβουλίου. 

ζ) Η μέριμνατου συνεχούς ελέγχουτηςλειτουργίαςτων 
υδρομέτρων των υδροληπτών και η παρακολούθηση και 
εξακρίβωση τυχόν, λαθροϋδροληψιών. 


η) Η κατασκευή μικροεπεκτάσεων και η αντικατάσταση 
φθαρμένων δικτύων ύδρευσης. 

θ) Η μέριμνα τήρησης και εφαρμογής του ειδικού κανο¬ 
νισμού λειτουργίας της Υπηρεσίας ύδρευσηςτου Δήμου. 

3. Υπηρεσία Κήπων, δενδροστοιχιών και Παιδικών Χα¬ 
ρών. 

α) Η επιμέλεια της φύλαξης, συντήρησης, καθαριότη¬ 
τας, ανανέωσης και βελτίωσης του πρασίνου των δημοτι¬ 
κών πάρκων, αλσών, δενδροστοιχιών και παιδικών χαρών 
και αθλητικών χώρων. 

β) Η επιμέλεια συντήρησης και επισκευής των εγκατα¬ 
στάσεων που υπάρχουν στους ανωτέρω χώρους. 

γ) Η επιμέλεια για την βελτίωση του πρασίνου της πόλης 
γενικά, η δημιουργία φυτωρίων ανθέων για συνεχή ανα¬ 
νέωση και η επίκαιρη φύτευση δενδρυλλίων και φυτών. 

δ) Η ευθύνη για την καλή και ασφαλή λειτουργία των ορ¬ 
γάνων των παιδικών χαρών και των εγκαταστάσεων και η 
ενημέρωση του αρμοδίου γραφείου για κάθε φθορά ή 
βλάβη. 

ε) Η μέριμνα για την καλλιέργεια, άρδευση και κανονική 
λίπανση του πρασίνου των πάρκων, παιδικών χαρών κλπ. 

4. Υπηρεσία Μηχ/τωντεχνικών έργων. 

α) Η μέριμνα για την συντήρηση και καλή λειτουργίατων 
μηχανημάτων και αυτ/των της υπηρεσίας αυτής. 

β) Η προστασία και φύλαξη των μηχ/των, οχημάτων και 
εξαρτημάτων αυτών και εργαλείων της υπηρεσίας. 

γ) Η λήψη των απαραιτήτων μέτρων και η απαιτούμενη 
σηματοδότηση των χώρων εκτέλεσης έργων από το Δή μο 
σετρόπο ώστε να παρέχεται προστασία της κυκλοφορίας 
πεζών και οχημάτων για την αποφυγή ατυχημάτων. 

δ) Ο χειριστής μηχανημάτων έργων, που θα πρέπει να 
είναι κάτοχος και επαγγελματικής άδειας οδηγού αυτοκι¬ 
νήτου, πέρα από τα παραπάνω καθήκοντάτου και από αυ¬ 
τά που θα προβλέπονται από τον Ειδικό Κανονισμό λει¬ 
τουργίας της υπηρεσίας μηχ/των τεχνικών έργων, υπο- 
χρεούται να αναπληρώνει τον τακτικό οδηγό αυτοκινήτων 
του Δήμου στα καθήκοντάτου (οδήγηση αυτ/των καθα¬ 
ριότητας και καταβρεκτικού πυροσβεστικού οχήματος 
κλπ.) όταν αυτός απουσιάζει. 

Αντικείμενα Κλητήρων - θυρωρών - Γ εν. καθηκόντων 
Άρθρο 13ο 

Ο κλητήρας του Δήμου: 

1. Μεριμνά για την παραλαβή της απευθυνόμενης στο 
Δήμο αλληλογραφίας και γιατηνταχυδρόμηση ή διανομή 
της εξερχόμενης αλληλογραφίας. 

2. Επιδίδει τις προσκλήσεις για συνεδρίασητου δημοτι¬ 
κού συμβουλίου και της δημαρχιακής επιτροπής, καθώς 
και των λοιπών επιτροπών του Δήμου. 

3. Ενεργεί τις τοιχοκολλήσεις όλων των ανακοινώσεων 
του Δήμου στους προοριζόμενους χώρους της πόλης και 
στην εξώθυρα του Δημαρχείου, καθώς και άλλων αρχών 
και υπηρεσιών που διαβιβάζονται στο Δήμο. 

4. Μεριμνά για την συντήρηση και ευπρεπή εμφάνιση 
των πινάκων ανακοινώσεων του Δήμου. 

5. Επιδίδει φορολογικά αποσπάσματα του Δήμου επί 
αποδείξει, στους φορολογουμένους και κάθε άλλο έγ¬ 
γραφο οποιασδήποτε αρχής και υπηρεσίας, ύστερα από 
εντολή του Δημάρχου. 

6. Μεριμνά για την τήρηση της καθαριότητας των γρα¬ 
φείων και ολοκλήρου γενικά του δημοτικού καταστήμα¬ 
τος, καθώς και του προαυλίου αυτού. 

7. Μεριμνά για την ευπρεπή εμφάνιση του Δημαρχείου 
και των χώρων μέσα και έξω απ’αυτό, φροντίζει για την 
συντήρηση, διαφύλαξη και προστασία των επίπλων και 
σκευών και του λοιπού εξοπλισμού του Δημαρχείου και 

ενημερώνει το αρμόδιο γραφείο για τυχόν φθορές ή βλά¬ 
βες. 

8. Χειρίζεται τον πολύγραφο, το φωτοτυπικό μηχάνημα 
και την μεγαφωνική συσκευή του Δήμου και μεριμνά για 
την συντήρηση και κανονική λειτουργία τους. 

9. Οφείλει να παρευρίσκεται στις συνεδριάσεις του δη¬ 
μοτικού συμβουλίου, προσερχόμενος ενωρίτερα απάτην 
ώρα έναρξής τους και αποχωρώντας τελευταίος. 

10. Διαχειρίζεται το χαρτόσημο και τις υπεύθυνες δη¬ 
λώσεις που υπάρχουν στο Δήμο για την εξυπηρέτηση των 
συναλλασσομένων μ’αυτόν πολιτών. 

11. Επιδίδει στις διάφορες αρχές και υπηρεσίες της πό¬ 
λης και στα διάφορα σωματεία, οργανώσεις και συλλό¬ 
γους τις απευθυνόμενες προς αυτά προσκλήσεις, διάφο¬ 
ρα άλλα έγγραφα του Δήμου και τα προγράμματα εθνι¬ 
κών και τυπικών εορτών. 

12. Προσφέρει τις υπηρεσίες του στο γραφείο πρωτο¬ 
κόλλου διεκπεραίωσης και αρχείου, στην πρωτοκόλληση, 
διεκπεραίωση και αρχειοθέτηση αλληλογραφίας του Δή¬ 
μου. 

13. Εκτελεί κάθε εργασία που ανατίθεται σ’αυτόν από 
τον Δήμαρχο και Δ/ντή του Δήμου. 

Αντικείμενα καθαρίστριας Δήμου 

Άρθρο 15ο 

Η καθαρίστρια του Δημαρχείου οφείλει: 

1. Να επιμελείται καθημερινά της καθαριότητας των 
γραφείων και γενικά του Δημοτικού Καταστήματος (διά¬ 
δρομοι, αίθουσα πολλαπλών χρήσεων \Λ/.0. και άλλοι χώ¬ 
ροι) και των Γραφείων των Δημοτικών διαμερισμάτων τα 
οποία με απόφασή του θα προσδιορίζει ο Δήμαρχος, κα¬ 
θώς και με τον καθαρισμό των επίπλων, σκευών υαλοπι¬ 
νάκων των θυρών και παραθύρων, των κουρτινών και γε¬ 
νικά κάθε αντικειμένου μέσα στο κτίριο. 

2. Να επιμελείται της καθαριότητας και ευπρεπούς εμ¬ 
φάνισης των προσόψεων του κτιρίου και του αύλειου χώ¬ 
ρου αυτού. 

3. Να περιποιείται τα άνθη που υπάρχουν μέσα στο Δη¬ 
μαρχείο, καθώς και αυτά που φυτεύονται στην αυλή αυ¬ 
τού. 

4. Να επιμελείται της καθαριότητας των πεζοδρομίων 
και διαδρόμων γύρω από το Δημαρχείο και 

5. Να επιμελείται της προστασίας και φύλαξηςτων αντι¬ 
κειμένων του Δημαρχείου κατά το χρονικό διάστημα που 
βρίσκεται σ’αυτό και ασχολείται με την καθαριότητά του. 

ΤΕΛΙΚΕΣ ΔΙΑΤΑΞΕΙΣ 
Άρθρο 14ο 

1. Πέρα από τις καθοριζόμενες με τον παρόντα οργανι¬ 
σμό αρμοδιότητες των επί μέρους τμημάτων, γραφείων 
και υπηρεσιών μπορεί το Δημοτικό Συμβούλιο ν’ αναθέτει 
σ’αυτά με απόφασή του κάθε αρμοδιότητα που τυχόν πα- 
ραλείφθηκε η νέα αντικείμενα και αρμοδιότητες που με¬ 
ταβιβάζονται στην Τοπική Αυτοδιοίκηση. 

2. Για λόγους πιο εύρυθμης λειτουργίας της δημοτικής 
υπηρεσίας και καλύτερης εξυπηρέτησηςτου κοινού, μπο¬ 
ρεί ο Δήμαρχος να μεταφέρει με απόφασή του μία ή πε¬ 
ρισσότερες αρμοδιότητες από ένα γραφείο σε άλλο, ανά¬ 
λογα με τις ανάγκες που δημιουργούνται κάθε φορά. 

3. Κατά την έναρξη της ισχύος του παρόντος Οργανι¬ 
σμού οι υπηρετούντες στο Δήμο υπάλληλοι κατατάσσο¬ 
νται στις αντίστοιχες θέσεις των σχετικών κλάδων. Η κα¬ 
τανομή του προσωπικού στις επί μέρους οργανικές μονά¬ 
δες γίνεται με απόφαση του Δημάρχου, λαμβάνοντας 
υπόψη τις λειτουργικές ανάγκες των μονάδων ,τα προσό¬ 


ντα, την πείρα και τις ειδικές γνώσεις των υπαλλήλων. 

4. Η ισχύς του παρόντος Οργανισμού αρχίζει από την 
δημοσίευση του στην ΕφημερίδατηςΚυβερνήσεως, οπό¬ 
τε παύει να ισχύει κάθε προηγούμενη σχετική απόφαση. 

Άρθρο 15ο 

Ταμίας του Δήμου ορίζεται με απόφαση Δημάρχου 
οποιοσδήποτε τακτικός διοικητικός υπάλληλος του Δή¬ 
μου που έχει μονιμοποιηθεί. 

Άρθρο 16ο 

Τα θέματα που αφορούν: τους διορισμούς ,τα καθήκο¬ 
ντα, τους περιορισμούς, την αστική ευθύνη, τα δικαιώμα¬ 
τα, της μεταβολής της υπηρεσιακής κατάστασης, το πει¬ 
θαρχικό δίκαιο και τη λύση της υπαλληλικής σχέσης του 
προσωπικού που υπάγεται στις διατάξεις του παρόντος 
Οργανισμού, διέπεται από την εκάστοτε νομοθεσία, περί 
κατάστασης προσωπικού ΟΤΑ , όπως αυτή κάθε φορά 
ισχύει καθώς και από τους ισχύοντες Νόμους και Π. Δ/τα 
που έχουν εφαρμογή και στο προσωπικό των ΟΤΑ. 

ΑΚΡΟΤΕΛΕΥΤΙΟ ΑΡΘΡΟ 

Με την παρούσα τροποποίηση προκαλείται επί πλέον 
δαπάνη 100.000,00 περίπου ΕΥΡΩ για το τρέχον οικον. 
έτος και ανάλογη για καθένα από τα επόμενα έτη, για την 
αντιμετώπιση της δαπάνης μισθοδοσίας του προσωπι¬ 
κού, που θα προσληφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 7 Μαρτίου 2005 
Με εντολή Γ ενικού Γ ραμματέα Περιφέρειας 
Η Προϊσταμένη Τμήματος 
Ο. ΛΕΟΝΤΟΠΟΥΛΟΥ 

-♦- 

( 2 ) 

Απόκτηση της Ελληνικής Ιθαγένειας της Ομογενούς 
Μουράντοβα Λουΐζαςτου Σέργιου κ.λπ. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Με την αριθμ. 1531/25.2.2005 απόφαση του Γενικού 
Γραμματέα της Περιφέρειας Ανατολικής Μακεδονίας- 
Οράκης, η οποία εκδόθηκε σύμφωνα με τις διατάξεις του 
Ν. 3284/2004 (ΦΕΚ 217/10.11.2004, τ.Α') «Περί κυρώσεως 
του Κώδικα Ελληνικής Ιθαγένειας» και την σχετική περί 
μεταβίβασης αρμοδιοτήτων απόφαση του, γίνεται απο¬ 
δεκτή η από 4.10.2004 αίτηση της Ομογενούς Μουράντο¬ 
βα Λουίζας του Σέργιου περί αποκτήσεως της Ελληνικής 
Ιθαγένειας και εξελληνισμού του επωνύμου της από Μου¬ 
ράντοβα σε Μουρατίδου. 

Με την αριθμ. 1082/25.2.2005 απόφαση του Γενικού 
Γραμματέα Περιφέρειας Ανατολικής Μακεδονίας-θρά- 
κης, η οποία εκδόθηκε σύμφωνα με τις διατάξεις του Ν. 
3284/2004 (ΦΕΚ 217/10.11.2004, τ.Α') «Περί κυρώσεως 
του Κώδικα Ελληνικής Ιθαγένειας» και την σχετική περί με¬ 
ταβίβασης αρμοδιοτήτων απόφαση του, γίνεται αποδεκτή 
η από 10.8.2001 αίτηση του Ομογενούς Ανανιάν Γκάρικ 
του Αρσέν περί αποκτήσεως της Ελληνικής Ιθαγένειας. 

Με την αριθμ. 856/28.2.2005 απόφαση του Γενικού 
Γραμματέα Περιφέρειας Ανατολικής Μακεδονίας-θρά- 
κης, η οποία εκδόθηκε σύμφωνα με τις διατάξεις του Ν. 
3284/2004 (ΦΕΚ 217 /10.11.2004, τ.Α') «Περί κυρώσεως 
του Κώδικα Ελληνικής Ιθαγένειας» και την σχετική περί 
μεταβίβασης αρμοδιοτήτων απόφαση του, γίνεται απο¬ 
δεκτή η από 18.11.2004 αίτηση της Ομογενούς Σαρίεβα 

Κλάρας του Γκέρμαν περί αποκτήσεως της Ελληνικής 
Ιθαγένειας, της ιδίας και των ανήλικων τέκνων της Μπα- 
μπάκοβα Βέρας και Αθηνάς του Μπαμπάκωβ Αλέξιου και 
της Σαρίεβα Κλάρας και εξελληνισμού του επωνύμου της 
από Σαρίεβα σε Σαρίδου. 

Με την αριθμ. 1827/3.3.2005 απόφαση του Γενικού 
Γραμματέα Περιφέρειας Ανατολικής Μακεδονίας-Θρά- 
κης, η οποία εκδόθηκε σύμφωνα με τις διατάξεις του 
Ν. 3284/2004 (ΦΕΚ 217/10.11.2004, τ. Α') «Περί κυρώσε- 
ωςτου Κώδικα Ελληνικής Ιθαγένειας» και την σχετική πε¬ 
ρί μεταβίβασης αρμοδιοτήτων απόφαση του, γίνεται 
αποδεκτή η από 7.10.2004 αίτηση του Ομογενούς Ζαχά- 
ρωβ Αγάπιου του Αναστασίου περί αποκτήσεως της Ελ¬ 
ληνικής Ιθαγένειας και εξελληνισμού του επωνύμου του 
από Ζαχάρωβ σε Ζαχαριάδης. 

Με την αριθμ. 1826/3.3.2005 απόφαση του Γενικού 
Γραμματέα Περιφέρειας Ανατολικής Μακεδονίας-Θρά- 
κης, η οποία εκδόθηκε σύμφωνα με τις διατάξεις του 
Ν. 3284/2004 (ΦΕΚ217/10.11.2004, τ.Α') «Περί κυρώσεως 
του Κώδικα Ελληνικής Ιθαγένειας» και την σχετική περί 
μεταβίβασης αρμοδιοτήτων απόφαση του, γίνεται απο¬ 
δεκτή η από 15.12.2004 αίτηση του Ομογενούς Χροστο- 
στόμοβ Ιούριϊ του Νικολάου περί αποκτήσεως της Ελλη¬ 
νικής Ιθαγένειας και εξελληνισμού του επωνύμου του από 
Χριστοστόμοβ σε Χριστοστομίδης. 

Με εντολή Γενικού Γραμματέα Περιφέρειας 

Η Διευθύντρια 
ΕΛΕΝΗ ΠΑΝΤΑΖΗ 

-♦- 

(3) 

Χορήγηση άδειας ασκήσεως επαγγέλματος Κοινών. Λει¬ 
τουργού στην Παπαδοπούλου Φοίβη του Ιωάννη, κά¬ 
τοικο Πατρών. 

Ο ΝΟΜΑΡΧΗΣ ΑΧΑΪΑΣ 

Με την υπ’ αριθμ. 2101/2005 απόφαση του Νομάρχη 
Αχαιός χορηγήται στην κοινωνική λειτουργό Παπαδο¬ 
πούλου Φοίβη του Ιωάννου κάτοικο Πατρών, άδεια ασκή¬ 
σεως επαγγέλματος Κοινών. Λειτουργού. 

Με εντολή Νομάρχη 

Η Διευθύντρια 
Π. ΧΡΟΝΟΠΟΥΛΟΥ 

-♦- 

Αριθμ. οικ. 7548 (4) 

Χορήγηση οριστικής αδείας διαθέσεως, αποβλήτων 
Ιχθυογεννητικού Σταθμού Ιχθυοτροφείων ΣΕΛΟΝΤΑ 
Α.Ε.Γ.Ε.. 

Ο ΝΟΜΑΡΧΗΣ ΚΟΡΙΝΘΙΑΣ 

Έχοντας υπόψη: 

1. Τον Ν. 3200/1955 περί διοικητικής αποκεντρώσεως. 

2. Την Υγειονομική Διάταξη Ε1 β/221/65 όπως τροπο¬ 
ποιήθηκε και συμπληρώθηκε με τις Γ1/17831/71 και 
Γ4/1305/74 όμοιες. 

3. Την απόφασή μας 747/22.1.1993 με την οποία καθο¬ 
ρίστηκε ο αποδέκτης και οι όροι διαθέσεως των αποβλή¬ 
των Ιχθυογεννητικού Ιχθυοτροφείου ΣΕΛΟΝΤΑ Α.Ε.Γ.Ε. 


4. Την από 7.9.1999 μελέτη, επεξεργασίας και διάθεσης 
των αποβλήτων, η οποία εγκρίθηκε από τις συναρμόδιες 
Υπηρεσίες. 

5. Το από 5.7.2000 πρακτικό ελέγχου από, το οποίο προ¬ 
κύπτει ότι τα προβλεπόμενα έργα επεξεργασίας και διά¬ 
θεσης των αποβλήτων Ιχθυογ. Σταθμού κατασκευάστη¬ 
καν και λειτουργούν καλά. 

6. Την υπ’ αριθ. 10048/10.12.1999 προσωρινή άδεια διά¬ 
θεσης αποβλήτων ιδίου, αποφασίζουμε 

Χορηγούμε οριστική άδεια διαθέσεως των αποβλήτων 
Ιχθυογεννητικού Σταθμού Ιχθυοτροφείων ΣΕΛΟΝΤΑ 
Α.Ε.Γ.Ε. στο Σοφικό Κορινθίας, σύμφωνα με τους πιο κά¬ 
τω όρους: 

1. Η επεξεργασία και διάθεση των αποβλήτων πρέπει να 
γίνεται σύμφωνα με την εγκεκριμένη μελέτη και τυχόν 
υποδείξεις των αρμοδίων Υπηρεσιών. 

2. Σαν αποδέκτης των αποβλήτων ορίζεται η θαλάσσια 
περιοχή Σελόντα Σοφικού με καθοριζόμενες επιθυμητές 
χρήσεις για κολύμβηση. 

α. Για την εξασφάλιση των πιο πάνω επιθυμητών χρή¬ 
σεων, τα πρότυπα ποιότητας των νερών του αποδεκτού, 
μετά τη ζώνη αναμίξεως με τα υγρά απόβλητα θα είναι τα 
πιο κάτω: 

α/α Παράμετροι Συχνότητα μέτρησης Είδος δείγματος 

απλό-σύνθετο 

1. Ρ.Η. 6-9,5 

2. Αιωρούμενα στερεά < 50 

3. Ανευ τοξικών ουσιών 

4. Β0Θ < 50 

5. Θ0Θ <120 

Το σημείο εκβολής των υγρών αποβλήτων ορίζεται η 
παραλία Σελόντας Δ.Δ. Σοφικού Δήμου Σολυγείας προς 
πλευρά χειμάρρου. 

3. Επιτρεπόμενα όρια διαθέσεως των υγρών αποβλή¬ 
των μετά από την προβλεπόμενη επεξεργασία ορίζονται: 

α. Ημερήσια παροχή Μ3/ημ - 
Μεγίστη ωριαία Μ3/ημ 50 
Μέση ωριαία Μ3/ημ - 

β. Υπηρεσίες που αναλαμβάνουν τον έλεγχο της απο- 
δόσεως των εγκαταστάσεων επεξεργασίας και της ποιό¬ 
τητας των υδάτων του αποδέκτη είναι η Δ/νση Υγείας- 
Πρόνοιας και Δ/νση Χωρ. και Περ/ντος. 

γ. Ο ενδιαφερόμενος ή υπόχρεος οφείλει να επιτρέπει 
την είσοδο εκπροσώπων των αρμοδίων Υπηρεσιών για 
τον έλεγχο της αποδόσεως των εγκαταστάσεων και να 
διευκολύνει κατά το δυνατόν το έργο τους. 

δ. Ο ενδιαφερόμενος οφείλει να παρακολουθείτην από¬ 
δοση των εγκαταστάσεων επεξεργασίας των υγρών απο¬ 
βλήτων. 

Σε περίπτωση βλάβης ή αστοχίας του συστήματος επε¬ 
ξεργασίας και διαθέσεως ή σε περίπτωση συστηματικής 
υπέρβασης ενός ή περισσοτέρων χαρακτηριστικών που 
αναφέρονται ανωτέρω, ο υπόχρεος οφείλει να ειδοποιή¬ 
σει αμέσως τηλεφωνικά επιβεβαιωτικά με έγγραφο τις 
Υπηρεσίες ελέγχου σε δέκα (10) το αργότερο ημέρες. 

ε. Ο ενδιαφερόμενος οφείλει να τηρεί βιβλίο παρακο¬ 
λούθησης της ποιότητας των επεξεργασμένων αποβλή¬ 
των και των νερών του αποδέκτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 7 Ιουλίου 2000 
Ο Νομάρχης 
ΑΓΓΕΛΟΣ ΜΑΝΩΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






